
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 479 

17 Απριλίου 2006 


Α ΠΟΦΑΣΕΙ Σ 

Αριθμ. 3059 

Τροποποίηση του Οργανισμού Εσωτερικής Υπηρεσίας 
της Δημοτικής Επιχείρησης Ύδρευσης - Αποχέτευ¬ 
σης Καλλικράτειας Νομ. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1069/1980. 

2. Τις διατάξεις του ν. 1188/1981, του ν. 2503/1997 του 
ν. 2508/1997 και ν. 2539/1997. 

3. Την υπ’ αριθμ. 177/2005 απόφαση της Δ.Ε.Υ.Α. Καλ- 
λικράτειας, για την τροποποίηση του Ο.Ε.Υ. 

4. Την υπ’ αριθμ. 5631/26.7.2000 απόφαση του Γενι¬ 
κού Γραμματέα Περιφέρειας Κεντρικής Μακεδονίας 
«Ορισμός εισηγητών και μεταβίβαση εξουσιοδότησης 
υπογραφής, «Με εντολή Γεν. Γραμματέα αποφάσεων, 
εγγράφων και άλλων πράξεων στο Γενικό Διευθυντή 
στους Προϊσταμένους Δ/νσεων, Τ μημάτων και Γ ραφεί¬ 
ων, των υπηρεσιών της Περιφέρειας, αποφασίζουμε: 

Εγκρίνουμε την τροποποίηση του Ο.Ε.Υ της Δ.Ε.Υ.Α. 
Καλλικράτειας ως κάτωθι: 

ΝΕΟΣ Ο.Ε.Υ. 

1. ΜΕΡΟΣ ΠΡΩΤΟ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ.) 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕΤΕΥΣΗΣ 
ΔΗΜΟΥ ΚΑΛΛΙΚΡΑΤΕΙΑΣ (Δ.Ε.Υ.Α.Κ). 

ΚΕΦΑΛΑΙΟ Α' 

ΑΝΤΙΚΕΙΜΕΝΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ.). 

Αρθρο Ιο 

Περιεχόμενο Οργανισμού. 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής Επιχείρησης Ύδρευσης - Αποχέτευσης Καλ- 
λικράτειας, ρυθμίζει τα ζητήματα που αφορούν στην 
οργάνωση, την σύνθεση, τις αρμοδιότητες και τη λει¬ 
τουργία των υπηρεσιών της, τον αριθμό των οργανικών 
θέσεων του τακτικού προσωπικού κατά υπηρεσία, την 
τοποθέτηση στις θέσεις σύμφωνα με τις ειδικότητες 
και ανάλογα με τις ανάγκες της υπηρεσίας, τον τρόπο 
πρόσληψης και απόλυση, τις αποδοχές, την πειθαρχική 
ευθύνη και γενικά κάθε θέμα που έχει σχέση με την 


υπηρεσιακή κατάσταση και τα δικαιώματα του απασχο¬ 
λούμενου προσωπικού και τις υποχρεώσεις της Επιχεί¬ 
ρησης προς το προσωπικό που από την πρόσληψη του 
αποδέχεται τον Οργανισμό Εσωτερικής Υπηρεσίας ως 
εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 
Αρθρο 2ο 

Διοικητικό Συμβούλιο 

1. Οι υπηρεσίες της Επιχείρησης τελούν κάτω από 
την εποπτεία και την καθοδήγηση του Διοικητικού Συμ¬ 
βουλίου της. 

2. Η Επιχείρηση διοικείται από το Διοικητικό Συμβούλιο 
η σύνθεση του οποίου και αρμοδιότητες του ορίζονται 
από το π.δ. 153/1984 «σύσταση Δημοτικής Επιχείρησης 
Ύδρευσης και Αποχέτευσης» από τις διατάξεις του ν. 
1069/1980 τις τροποποιήσεις αυτού σύμφωνα με το ν. 
2307/1995, ν. 1416/1997 και το π.δ. 410/1995 όπως αυτές 
ισχύουν κάθε φορά. 

3. Οι ειδικότερες αρμοδιότητες του καθορίζονται από 
τη σχετική νομοθεσία και τον παρόντα Ο.Ε.Υ. της Επι¬ 
χείρησης. 

4. Κάτω από την άμεση εποπτεία και τον έλεγχο του 
Διοικητικού Συμβουλίου βρίσκονται ο Διευθυντής και 
τα γραφεία υποστήριξης του Δ.Σ., τα οποία απαρτί¬ 
ζονται από: 

4.1. Γραφείο Δημοσίων Σχέσεων. 

4.2. Γραμματεία Διοίκησης (Δ.Σ.). 

4.3. Γ ραφείο Ειδικών Συμβούλων-Ειδικών Συνεργατών. 

4.4. Γ ραφείο ασφάλειας εργασίας. 

4.5. Γ ραφείο Πολιτικής σχεδίασης (Προγραμματισμού) 
- Εκτάκτου ανάγκης. 

4.6. Γ ραφείο Διεθνών σχέσεων και Ευρωπαϊκών προ¬ 
γραμμάτων. 

Το προσωπικό των ανωτέρω γραφείων συνεργάζεται 
στενά τόσο με τον Διευθυντή όσο και με τους Προϊ¬ 
σταμένους της Υπηρεσίας. 

Αρθρο 3ο 

Συγκρότηση Υπηρεσιών 

Η Δημοτική Επιχείρηση Ύδρευσης και Αποχέτευσης 
συγκροτείται από τις παρακάτω Υπηρεσίες: 

α. Διεύθυνση. 

β. Διοικητική και Οικονομική Υπηρεσία. 

γ. Τεχνική Υπηρεσία. 

δ. Δημόσιες σχέσεις. 

Το επίπεδο Διοικητικής και Οργανωτικής διάρθρωσης 
της Επιχείρησης είναι: 

• Διεύθυνση 

• Υπηρεσία 

• Γ ραφείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

• Διευθυντής 

• Προϊστάμενος 

• Υπεύθυνος Γ ραφείου 

Άρθρο 4ο 

Κάλυψη θέσεων προϊσταμένων οργανικών μονάδων 

Ο Διευθυντής προσλαμβάνεται με απόφαση του Δ.Σ. 
και προΐσταται όλων των υπηρεσιών της Επιχείρησης. Οι 
Προϊστάμενοι των Υπηρεσιών (Διοικητικής και Οικονομι¬ 
κής - Τεχνικής) επιλέγονται με απόφαση του Διοικητικού 
συμβουλίου, οι υπεύθυνοι των γραφείων επιλέγονται 
με απόφαση του διευθυντή μετά από εισήγηση των 
προϊσταμένων της αντίστοιχης υπηρεσίας. 

Άρθρο 5ο 

Σχέσεις Υπηρεσιών 

Η Διεύθυνση, οι Υπηρεσίες και τα Γραφεία της Επι¬ 
χείρησης συνεργάζονται και αλληλοεξυπηρετούνται για 
την επίτευξη των σκοπών της. 

Άρθρο 6ο 

Γ ραφείο Δημοσίων Σχέσεων 

Το Γραφείο Δημοσίων Σχέσεων βρίσκεται κάτω από 
την άμεση εποπτεία και τον έλεγχο του προέδρου του 
Δ.Σ. Είναι υπεύθυνο για τις δημόσιες σχέσεις, το Γ ρα¬ 
φείο Τύπου, την οργάνωση εκδηλώσεων. Στις υποχρε¬ 
ώσεις του είναι: 

• Η σύνταξη απαντήσεων σε ερωτήσεις, επερωτήσεις 
και αναφορές σε συνεργασία με τις υπηρεσίες. 

• Παραλαβή και παρακολούθηση του ημερήσιου τύπου 
για θέματα που αφορούν την Επιχείρηση καθώς και 
ενημέρωση των υπεύθυνων, μέριμνα για την έγκαιρη 
σύνταξη από τις αρμόδιες υπηρεσίες σχετικών απαντή¬ 
σεων ή ανακοινώσεων και επιμέλεια για τη δημοσίευση 
αυτών τον τύπο. 

• Ανακοινώσεις στον τύπο των προγραμματισμένων 
για διάφορους λόγους διακοπών της υδροδότησης ή 
προγραμμάτων εκτέλεσης έργων. 

• Κατάρτιση ειδικών προγραμμάτων για την προσέγ¬ 
γιση προσώπων επιστημονικού κύρους και προγραμμα¬ 
τισμός συναντήσεων της διοίκησης με εκπρόσωπους 
φορέων. 

• Εισήγηση και αξιοποίηση συνεργατών, για την υλο¬ 
ποίηση προγραμμάτων δημοσιότητας και προβολής του 
έργου της επιχείρησης. 

• Μέριμνα για την οργάνωση πολιτιστικών εκδηλώσε¬ 
ων, συνεδρίων, ημερίδων, σεμιναρίων και διαλέξεων που 
αποσκοπούν την θετική παρέμβαση της επιχείρησης σε 
τοπικά, εθνικά και διεθνή δρώμενα. Επισκέψεις και εγκαί¬ 
νια στις εγκαταστάσεις της Επιχείρησης, Οργάνωση εκ¬ 
θέσεων σχετικών με το αντικείμενο της επιχείρησης. 

Παρουσία της επιχείρησης σε εκθέσεις. 

• Τήρηση βιβλίου τύπου και ενημέρωσή του. 

• Τήρηση φωτοαντιγραφικού αρχείου και ενημέρωσή 
του. 


• Έκδοση ενημερωτικών φυλλαδίων, διαφημιστικών 
λευκωμάτων κ,λπ. 

• Μελέτη κατάρτιση και υλοποίηση προγραμμάτων 
προβολής των έργων της επιχείρησης από όλα τα μέσα 
μαζικής ενημέρωσης. 

• Δημιουργία βιβλιοθήκης και μέριμνα για διακίνηση 
βιβλίων. 

• Μέριμνα για οργάνωση πολιτιστικών εκδηλώσεων, 
συνεδρίων ημερίδων, σεμιναρίων και διαλέξεων και 
αποσκοπούν στην θετική παρέμβαση της επιχείρησης 
σε τοπικά, εθνικά και διεθνή δρώμενα. Επισκέψεις και 
εγκαίνια στις εγκαταστάσεις της Επιχείρησης, Οργά¬ 
νωση εκθέσεων σχετικών με το αντικείμενο της επι¬ 
χείρησης. 

Παρουσία της επιχείρησης σε εκθέσεις. 

• Τήρηση βιβλίου τύπου και ενημέρωσή του. 

• Τήρηση φωτοαντιγραφικού αρχείου και ενημέρωσή 
του. 

• Έκδοση ενημερωτικών φυλλαδίων, διαφημιστικών 
λευκωμάτων κ,λπ. 

• Μελέτη κατάρτιση και υλοποίηση προγραμμάτων 
προβολής των έργων της επιχείρησης από όλα τα μέσα 
μαζικής ενημέρωσης. 

• Δημιουργία βιβλιοθήκης και μέριμνα για διακίνηση 
βιβλίων. 

• Μέριμνα για οργάνωση εκδηλώσεων που αποσκο¬ 
πούν στη σύσφιξη των σχέσεων μεταξύ εργαζόμενων και 
στην προαγωγή των μεταξύ τους και της επιχείρησης. 

• Μέριμνα για συγκέντρωση στατιστικών στοιχείων 
των δραστηριοτήτων της επιχείρησης και η μεθοδική 
παρουσίαση και ανάλυση αυτών για την προβολή του 
έργου της. 

• Μέριμνα για τη σύνταξη του Ειδικού Ενημερωτικού 
Τεύχους καταναλωτή όπως ορίζει το άρθρο 19 του ν. 
1069/1980. 

• Μέριμνα για τη φιλοξενία και ξενάγηση των φιλο¬ 
ξενούμενων. 

Άρθρο 7ο 

Γραμματεία Διοίκησης (Δ.Σ.) 

Το γραφείο γραμματείας Διοικητικού Συμβουλίου είναι 
όργανο παραλαβής εγγράφων και αναφορών προς τη 
Διοίκηση από υπηρεσία ή τρίτους. Υπάγεται απευθεί¬ 
ας στον πρόεδρο και αποτελεί τον συνδετικό κρίκο 
μεταξύ των οργάνων της Διοίκησης με τις υπηρεσίες 
και τρίτους. 

• Μεριμνά για τα θέματα των συνεδριάσεων του Δ.Σ. 
σε συνεργασία με τον Διευθυντή. 

• Μεριμνά για την κοινοποίηση των αποφάσεων του 
Δ.Σ. προς τις υπηρεσίας ή τρίτους. 

• Μεριμνά για τις δημοσιεύσεις των αποφάσεων σε 
Φ.Ε.Κ. όταν αυτό απαιτείται. 

• Παρακολουθεί την παρουσία των μελών του Δ.Σ. στις 
συνεδριάσεις και ενημερώνει σχετικά τον πρόεδρο. 

• Τηρεί αρχείο πρακτικών του Δ.Σ. με τρόπου που να 
διασφαλίζεται η νομιμότητα και εγκυρότητά του. 

• Μεριμνά για τη σύγκλιση τακτικής ή έκτακτης συ¬ 
νεδρίασης. 

• Τηρεί αρχείο αποφάσεων των οργάνων της Διοί¬ 
κησης και διεξάγει την αλληλογραφία του Προέδρου 
και του Δ.Σ. 

• Κοινοποιεί σε όλα τα μέλη του Δ.Σ. κυρωμένα αντί¬ 
γραφα της πρόσκλησης της συνεδρίασης με πλήρη 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6063 


φάκελο που περιέχει τα προς συζήτηση θέματα και 
μεριμνά για την υπογραφή των πρακτικών και αποφά¬ 
σεων από τον Πρόεδρο και το Δ.Σ. 

• Παρακολουθεί την εκτέλεση των αποφάσεων των 
οργάνων της Διοίκησης και του Δ.Σ. 

• Έχει την ευθύνη ενημέρωσης των οργάνων του 
Δ.Σ. 

• Τελεί σε συνεργασία με το Γραφείο Δημοσίων Σχέ¬ 
σεων. 

• Τελεί χρέη γραμματέως του Δ.Σ. της επιχείρησης. 

• Κριτήριο επιλογής είναι η άριστη γνώση του αντικει¬ 
μένου, το γενικότερο επίπεδο μόρφωσης και η επάρκεια 
κατάρτισης και πείρας του εργαζόμενου. Η επιλογή δι- 
ενεργείται από τον πρόεδρο του Δ.Σ. 

Το άτομο μπορεί να ανήκει στο μόνιμο προσωπικό της 
Επιχείρησης που διατηρεί όμως και μετά τη μετακίνησή 
του την οργανική του θέση στην οποία επανέρχεται με 
τις αρμοδιότητες που είχε, με τη λήξη της θητείας του 
Προέδρου που έκανε την επιλογή. Επίσης το προσωπι¬ 
κό αυτό μπορεί να προσλαμβάνεται με ειδική σύμβαση 
ως μετακλητός υπάλληλος (εδάφιο ε, άρθρο 3 πράξη 
55/11.11.1998 Υπουργείο Εσωτερικών περί εξαίρεσης από 
την αναστολή των προσλήψεων) με χρόνο διάρκειας 
όχι μεγαλύτερο του Προέδρου που διενέργησε την 
πρόσληψη. 

Αρθρο 8ο 

Γ ραφείο Ειδικών Συμβούλων - Ειδικών Συνεργατών. 

1.1. Η Επιχείρηση μπορεί να χρησιμοποιεί, όταν το απα¬ 
σχολούμενο σ' αυτή επιστημονικό και άλλο προσωπικό 
δεν έχει τις ειδικές γνώσεις, ύστερα από αιτιολογημένη 
απόφαση του Διοικητικού Συμβουλίου της Επιχείρησης, 
τις υπηρεσίες και άλλων εξωτερικών συμβούλων με ει¬ 
δικές γνώσεις, όπως οικονομολόγων, τεχνικών, χημικών, 
δικηγόρων, γεωπόνων κ.λπ. 

2. 2. Η συνεργασία των παραπάνω ειδικών συμβούλων 
θα γίνεται πάντοτε με σύμβαση ανάθεσης έργου. Τα 
της αμοιβής τους θα καθορίζονται από το Διοικητικό 
Συμβούλιο. 

3. 3. Ειδικότερα ο νομικός παρέχει υποστήριξη σε 
νομικά θέματα με ταυτόχρονη διακοπή ή εξώδικο εκ¬ 
προσώπηση της εταιρείας σε κάθε νομική της. 

Στις υποχρεώσεις του γραφείου είναι: 

3.1. 3.1. Η υπεράσπιση των υποθέσεων της Επιχείρησης 
ενώπιον όλων των δικαστηρίων και αρχών. 

3.2. 3.2. Η κάλυψη εισηγήσεων προς το Δ.Σ. για Έναρξη 
και κατάργηση δίκης. 

Εκτέλεση δικαστικών αποφάσεων. 

Συμβιβασμούς 

Αναγνώριση απαιτήσεων. 

Διάλυση συμβάσεων. 

Παραίτηση από αγωγή και ένδικο μέσο. 

Αποδοχή δικαστικών αποφάσεων. 

Χάραξη πορείας της δίκης και διαιτησίας και γενικά 
για οποιοδήποτε θέμα νομικής ή δικαστικής φύσης. 

3.3. 3.3. Η κατάρτιση σχεδίων συμβάσεων, επεξεργασία 
εσωτερικών κανονισμών που συντάσσονται από την 
Υπηρεσία. 

3.4. 3.4. Η παρακολούθηση καθοδήγηση και έλεγχος 
για την προάσπιση και επωφελέστερη αξιοποίηση της 
ακίνητης περιουσίας της Επιχείρησης. 

3.5. 3.5. Η σύνταξη, ανανέωση και καταγγελία των συμ¬ 
βάσεων μίσθωσης ακινήτων. 


3.6. 3.6. Η καθοδήγηση με γνωμοδοτήσεις και συμβου¬ 
λές των υπηρεσιών της Επιχείρησης. 

3.7. 3.7. Η νομική κάλυψη των υπαλλήλων της εταιρείας 
για δικαστική πράξη κατά την άσκηση εντεταλμένης 
υπηρεσίας όταν διώκονται. 

Προκειμένου για δίκες που διεξάγονται σε δικαστήρια 
εκτός περιφέρειας πρωτοδικείου μπορούν να διοριστούν 
δικηγόροι ιδιώτες με απόφαση του Δ.Σ., ύστερα από 
εισήγηση του Νομικού Συμβούλου. 

Αρθρο 9ο 

Γ ραφείο ασφαλείας εργασίας 

Παρέχει στη διοίκηση και τις παραγωγικές υπηρεσίες 
της επιχείρησης κατευθυντήριες οδηγίες σε θέματα 
σχετικά με την ασφάλεια της εργασίας. 

Κατευθύνει με οδηγίες και υποδείξεις σε θέματα: 

Σχεδιασμού, προγραμματισμού, κατασκευής και συ¬ 
ντήρησης των εγκαταστάσεων και γενικά ενεργή συμ¬ 
μετοχή στην οργάνωση της παραγωγικής διαδικασίας 
κάτω από το πρίσμα των αναγκών ασφαλείας. 

Ελέγχου της ασφάλειας των εγκαταστάσεων και των 
τεχνικών μέσων πριν από την λειτουργία τους και την 
επίβλεψη της εφαρμοσμένης των μέτρων υγιεινής και 
ασφάλειας της εργασίας. 

Επίβλεψης και ορθής χρήσης των ατομικών μέσων 
προστασίας και έρευνας των αιτιών των εργατικών 
ατυχημάτων. 

Συνεργασία με τον Γ ιατρό Εργασίας πραγματοποιώ¬ 
ντας από κοινού ελέγχους στο χώρο εργασίας. 

Εκπαίδευσης του προσωπικού σε συσκευές επιβίωσης 
σε περιβάλλον με δηλητηριώδη αέρια ή έλλειψης οξυγό¬ 
νου, με σκοπό την αντιμετώπιση εκτάκτων αναγκών. 

Στις αρμοδιότητες του Τεχνικού ασφαλείας περι¬ 
λαμβάνονται και όσα επί πλέον αναφέρονται στο ν. 
1568/1985 όπως αυτός συμπληρώθηκε και τροποποιή¬ 
θηκε με μεταγενέστερες διατάξεις. 

Άρθρο 10ο 

Γ ραφείο Πολιτικής σχεδίασης (Προγραμματισμός) - 
Εκτάκτου ανάγκης. 

Σκοπός είναι ο συντονισμός και η οργάνωση θεμάτων 
πολιτικής σχεδίασης έκτακτης ανάγκης, σύμφωνα με τις 
αποφάσεις και οδηγίες των εποπτευόντων. 

Το Γραφείο προγραμματισμού της επιχείρησης απο¬ 
τελεί συμβουλευτικό όργανο υποστήριξης του έργου 
της διεύθυνσης και της Διοίκησης με τις ακόλουθες 
δραστηριότητες: 

1.1. Κατάρτιση και εισήγηση προγραμμάτων Δράσης 
τα οποία είναι δυνατόν να περιλαμβάνουν: 

Προγράμματα υλοποίησης στόχων της Επιχείρησης. 

Προγράμματα επενδύσεων. 

Προγράμματα λειτουργίας 

Προγράμματα χρηματοδοτήσεων. 

2. 2. Παρακολούθηση της πορείας εφαρμογής των 
προγραμμάτων Δράσης και τυχόν αναθεώρησής των. 

3. 3. Συντονισμό σε έκτακτη ανάγκη. 

4. 4. Επικοινωνία και συνεργασία με λοιπούς φορείς 
της πόλης και με την Νομαρχία. 

5. 5. Σύνταξη και ενημέρωση σχεδίων δράσης. 

6. 6. Τήρηση στοιχείων προσωπικού και συμμετοχή σε 
ασκήσεις ετοιμότητας. 

7. 7. Συντονισμό με την υπηρεσία που έχει την εξουσία 
ανάλογα με την κατάσταση. 

Η διαμόρφωση συγκεκριμένου προγράμματος δράσης 
και η σχετική εισήγηση στο Διοικητικό Συμβούλιο ανήκει 
στις αρμοδιότητες του Διευθυντή της Δ.Ε.Υ.Α.Κ. 

Στο συμβούλιο Πολιτικής σχεδίασης - Εκτάκτου ανά¬ 
γκης της Επιχείρησης συμμετέχουν: 

Ο Διευθυντής της Επιχείρησης 

Ο Προϊστάμενος της Διοικητικής και Οικονομικής 
Υπηρεσίας. 

Ο Προϊστάμενος Τεχνικής Υπηρεσίας και 

Εκπρόσωπος των εργαζομένων 

ανάλογα με το προς συζήτηση αντικείμενο ένας υπάλ¬ 
ληλος Γραφείου που θα ορίζεται από τον ανάλογο Προ¬ 
ϊστάμενο. Επίσης, παρίσταται (1) μέλος του Δ.Σ. που 
ορίζεται από αυτό. Το Συμβούλιο Πολιτικού Σχεδιασμού 
- Εκτάκτου ανάγκης, συγκαλείται μετά από πρόσκληση 
του Διευθυντή. 

Άρθρο 11ο 

Γ ραφείο Διεθνών Σχέσεων 
και Ευρωπαϊκών Προγραμμάτων 

Έχει τις παρακάτω αρμοδιότητες: 

1.1. Μεριμνά και ενημερώνεται για τα Κοινοτικά Προ¬ 
γράμματα. 

2. 2. Παρακολουθεί την εφαρμογή των Κοινοτικών 
Προγραμμάτων. 

3. 3. Παρακολουθεί την οργάνωση ομοειδών επιχει¬ 
ρήσεων ξένων χωρών. 

4. 4. Συντάσσει προτάσεις και προγράμματα για το 
Δ.Σ. 


Άρθρο 12ο 

Διάρθρωση Υπηρεσιών 

Η διάρθρωση των Υπηρεσιών της Επιχείρησης έχει 
ως ακολούθως: 

1.1. Ο Διευθυντής 

1.1 1.1 Γραμματεία Διεύθυνσης 

2. 2. Διοικητική και οικονομική Υπηρεσία 

2.1. 2.1. Προϊστάμενος Διοικητικής και Οικονομικής 
Υπηρεσίας 

2.2. 2.2. Γ ραφείο Διοικητικής Υπηρεσίας 

2.2.1. 2.2.1. Προσωπικό και εκπαίδευση 

2.2.2. 2.2.2. Διοικητικοί 

2.2.3. 2.2.3. Κλητήρες Γ ενικών καθηκόντων 

2.2.4. 2.2.4. Προσωπικό καθαριότητας 
2.3. 2.3. Γ ραφείο Οικονομικής Υπηρεσίας 

2.3.1. 2.3.1. Οικονομολόγοι (Αογιστές) 

2.3.2. 2.3.2. Οικονομικό (Αογιστές) 


2.3.3. 2.3.3. Ταμείο 

2.4. 2.4. Γ ραφείο εξυπηρέτησης πελατών 

2.4.1. 2.4.1. Υδρομετρητές 

2.4.2. 2.4.2. Σφραγίσεις. 

2.4.3. 2.4.3. Μηχ/ση 

3. 3. Τεχνική Υπηρεσία 

3.1. 3.1. Προϊστάμενος Τεχνικής Υπηρεσίας 

3.2. 3.2. Γραφείο λειτουργίας και συντήρησης δικτύ¬ 
ων 

3.2.1. 3.2.1.Ύδρευση 

3.2.2. 3.2.2. Αποχέτευση 

3.2.3. 3.2.3. Τηλεέλεγχος - Τηλ/σμός Δικτύων 

3.3. 3.3. Γ ραφείο μελετών και κατασκευής έργων 

3.4. 3.4. Γραφείο προμηθειών - Αποθήκης και Διαχεί¬ 
ρισης - Συντήρησης οχημάτων και εξοπλισμού. 

3.5. 3.5. Γ ραφείο περιβάλλοντος 

3.5.1. 3.5.1. Εγκατάσταση επεξεργασίας λυμάτων 
(Β.Κ.) 

3.5.2. 3.5.2. Ποιοτικός έλεγχος πόσιμου νερού. 

4. 4. Δημόσιες σχέσεις 

4.1. 4.1. Γ ραφείο Δημοσίων Σχέσεων. 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο τέλος του 
παρόντος κανονισμού. 

Άρθρο 13ο. 

Α.Α. - Κλάδοι των θέσεων του Προσωπικού 

Οι θέσεις του τακτικού προσωπικού της Επιχείρησης 
κατατάσσονται στους ακόλουθους κλάδους: Υποχρε¬ 
ωτική Εκπαίδευση (Υ.Ε.): Ως τυπικό προσόν διορισμού 
ορίζεται απολυτήριο Δημοτικού Σχολείου ή Τριτάξι¬ 
ου Γυμνάσιου ή τίτλος κατώτερης Τεχνικής Σχολής ή 
εμπειρία. 

Δευτεροβάθμιας Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξατάξιου Γυμνασίου ή 
Λυκείου (Γενικού, Πολυκλαδικού, Τεχνικού) ή τίτλο Τε¬ 
χνικής Επαγγελματικής Δευτεροβάθμιας εκπαίδευσης ή 
σχολής μαθητείας Ο.Α.Ε.Δ. του ν. 1346/1983 ή πτυχίο των 
μέσων Τεχνικών που καταργήθηκαν με το ν. 576/1977, 
ή άλλους τίτλους ισότιμων σχολών της ημεδαπής ή 
αλλοδαπής. 

Τεχνολογική Εκπαίδευση (Τ.Ε.): Ως τυπικό προσόν δι¬ 
ορισμού ορίζεται το πτυχίο του ΤΕΙ ή ισότιμων σχολών 
της ημεδαπής ή αλλοδαπής. 

Πανεπιστημιακή Εκπαίδευση (Π.Ε.): Ως τυπικό προσόν 
διορισμού ορίζεται το δίπλωμα τμήματος ή σχολής ΑΕΙ 
ή ισότιμο της αλλοδαπής. 

Α.Β. ΕΙΔΙΚΟΤΗΤΕΣ - ΠΡΟΣΟΝΤΑ - ΟΡΓΑΝΙΚΕΣ ΘΕΣΕΙΣ: 


ΕΙΔΙΚΟΤΗΤΑ 

ΠΡΟΣΟΝΤΑ 

ΟΡΓ/ΚΕΣ 

ΘΕΣΕΙΣ 

1.1. Διευθυντής Π.Ε. 

Τυπικά προσόντα: Πτυχίο ή Δίπλωμα ΑΕΙ της ημεδαπής ή 
αλλοδαπής Πολιτικού Μηχανικού, Οικονομολόγου, Διοίκηση 
Επιχειρήσεων, Μηχανολόγου Μηχανικού, Χημικού Μηχανικού, 
Ηλεκτρολόγου Μηχανικού, Ειδικά προσόντα: α. Πενταετής 
προϋπηρεσία σε θέση διευθύνοντα υπαλλήλου στο δημόσιο 
ή ιδιωτικό τομέα, β. Γνώση Η/Υ. 

1 

1.2. Προϊστάμενος Διοικητι¬ 
κής και Οικονομικής Υπηρεσίας 
Π.Ε. ή Τ.Ε. 

Τυπικά προσόντα: Πτυχίο ή Δίπλωμα ΑΕΙ ή ΤΕΙ α. Διετή 
εμπειρία σε θέματα του αντικειμένου τους β. Καλή γνώση 
ξένης γλώσσας γ. Γνώση Η/Υ. 

1 

2.1. Οικονομολόγοι Π.Ε. 

Τυπικά Προσόντα: Πτυχίο ή Δίπλωμα οικονομικών επιστημών 
ή διοίκησης επιχειρήσεων ή Παντείου ή Δημόσιας διοίκησης 
ΑΕΙ της αλλοδαπής ή της ημεδαπής. Ειδικά προσόντα: α. Διε¬ 
τής προϋπηρεσία σε θέση διευθύνοντα υπαλλήλου στο δημό¬ 
σιο ή ιδιωτικό τομέα, β. Γ νώση ξένης γλώσσας γ. Γ νώση Η/Υ. 

1 

2.2. Οικονομικοί Τ.Ε. 

Τ υπικά Προσόντα: Πτυχίο ΤΕΙ ή ισότιμο της αλλοδαπής ή της 
ημεδαπής. Ειδικά προσόντα: α. Καλή γνώση ξένης γλώσσας 
β. Χειρισμός Η/Υ. 

1 

2.3. Λογιστές Τ.Ε. 

Τυπικά προσόντα: Πτυχίο ΤΕΙ ή ισότιμο της αλλοδαπής ή 
της ημεδαπής τμήμα Λογιστικής. 

Ειδικά προσόντα: α. Εμπειρία σε θέματα του αντικειμένου 
τους,, β. Καλή γνώση ξένης γλώσσας β. Χειρισμός Η/Υ. 

1 

2.4. Διοικητικοί Τ.Ε. ή Δ.Ε. 

Τυπικά προσόντα: Πτυχίο ΤΕΙ σχολής Διοίκησης και Οικονο¬ 
μίας, ή άλλου τμήματος, Τμήμα Διοίκηση Επιχειρήσεων ή Απο¬ 
λυτήριο Τίτλο Γ ενικού Λυκείου ή απολυτήριος τίτλος Ενιαίου 
Πολυκλαδικού Λυκείου ή Τεχνικού Επαγγελματικού Λυκείου ή 
άλλος ισότιμος τίτλος σχολών της ημεδαπής ή αλλοδαπής. 

Ειδικά προσόντα α. Εμπειρία σε θέματα του αντικειμένου 
τους, β. Χειρισμός Η/Υ. γ. Καλή γνώση ξένης γλώσσας 

2 

2.5. Ταμίες Δ.Ε. 

Τυπικά προσόντα: Απολυτήριο Λυκείου ή απολυτήριος τίτλος 
Ενιαίου Πολυκλαδικού Λυκείου ή Τεχνικού Επαγγελματικού 
Λυκείου ή άλλος ισότιμος τίτλος σχολών της ημεδαπής ή 
αλλοδαπής. 

Ειδικά προσόντα: Εμπειρία σε θέματα του αντικειμένου τους, 
β. Καλή γνώση ξένης γλώσσας γ. Χειρισμός Η/Υ, 

1 

2.6. Γεωπόνος Τ.Ε. 

Πτυχίο ή Δίπλωμα ΤΕΙ ή ισότιμο αυτών της ημεδαπής ή 
της αλλοδαπής αναγνωρισμένο από το Ελληνικό δημόσιο 
Τεχνολόγου Γεωπόνου, γεωργικών μηχανών και αρδεύσεων, 
διοίκηση γεωργικών εκμεταλλεύσεων. 

Ειδικά προσόντα: α. Εμπειρία σε θέματα του αντικειμένου 
τους, β. Καλή γνώση ξένης γλώσσας γ. Χειρισμός Η/Υ. 

2 

2.7. Μηχανικός Η/Υ κεντρικής 
μονάδος Π.Ε. 

Πτυχίο ή Δίπλωμα μηχανικού ηλεκτρονικών υπολογιστών 
Α.Ε.Ι. της αλλοδαπής ή της ημεδαπής. Ειδικά προσόντα: α. 
Εμπειρία σε θέματα του αντικειμένου τους, β. Γνώση ξένης 
γλώσσας 

1 

2.8. Χειριστές Η/Υ κεντρικής 
Μονάδας Δ.Ε. 

Τυπικά προσόντα: Απολυτήριο Λυκείου ή απολυτήριος τίτλος 
Ενιαίου Πολυκλαδικού Λυκείου ή Τεχνικού Επαγγελματικού Λυ¬ 
κείου ή άλλος ισότιμος τίτλος σχολών της ημεδαπής ή αλλο¬ 
δαπής. (Τμήμα ηλεκτρονικών υπολογιστών, πληροφορικής). 

Ειδικά προσόντα: α. Τριετής εμπειρία σε θέματα του αντι¬ 
κειμένου του, β. Γνώση Αγγλικής γλώσσας. 

1 

2.9. Καταμετρητές Υδρομε¬ 
τρητές Δ.Ε. ή Υ.Ε. 

Τυπικά προσόντα: Απολυτήριο Λυκείου ή απολυτήριος τίτλος 
Ενιαίου Πολυκλαδικού Λυκείου ή Τεχνικού Επαγγελματικού 
Λυκείου ή Τριτάξιου γυμνασίου ή κατώτερης τεχνικής σχολής 
ή Απολυτήριο Δημοτικού σχολείου ή άλλος ισότιμος τίτλος 
σχολών της ημεδαπής ή αλλοδαπής. 

Ειδικά προσόντα: α. Εμπειρία σε θέματα υδραυλικής, β. Χει¬ 
ρισμός Η/Υ, γ. Άδεια οδήγησης μοτοποδηλάτου ή αυτοκινήτου 
β' ερασιτεχνικού. 

6 

ΕΙΔΙΚΟΤΗΤΑ 

ΠΡΟΣΟΝΤΑ 

ΟΡΓ/ΚΕΣ 

ΘΕΣΕΙΣ 

2.10. Κλητήρες γενικών καθη¬ 
κόντων Υ.Ε. ή Δ.Ε. 

Τυπικά προσόντα: Απολυτήριο Δημοτικού σχολείου ή Τρι¬ 
τάξιου γυμνασίου ή κατώτερης τεχνικής σχολής ή απολυ¬ 
τήριο Λυκείου ή απολυτήριος τίτλος Ενιαίου Πολυκλαδικού 
Λυκείου ή άλλος ισότιμος τίτλος σχολών της ημεδαπής ή 
αλλοδαπής. 

Ειδικά προσόντα: α. Εμπειρία στην άσκηση επαγγέλματος, 
β. Άδεια οδήγησης μοτοποδηλάτου ή αυτοκινήτου β' ερασι¬ 
τεχνικό 

1 

2.11. Προσωπικό καθαριότη¬ 
τας Υ.Ε. 

Τυπικά προσόντα: Απολυτήριο Δημοτικού σχολείου ή τριτά¬ 
ξιου γυμνασίου ή κατώτερης τεχνικής σχολής. 

Ειδικά προσόντα: Εμπειρίας στην άσκηση επαγγέλματος. 

1 

3. Προϊστάμενος Τεχνικής 
Υπηρεσίας Π.Ε. ή Τ.Ε. 

Ειδικά προσόντα: Πτυχίο ή Δίπλωμα ΑΕΙ ή ΤΕΙ με μία από τις 
ακόλουθες ειδικότητες: Πολιτικού Μηχανικού Μηχανολόγου 
- Ηλεκτρολόγου - Χημικού Μηχανικού κ.λπ. α. Εμπειρία σε 
θέματα του αντικειμένου τους β. Καλή γνώση ξένης γλώσσας 
γ. Γνώση Η/Υ. 

1 

3.1. Πολιτικοί Μηχανικοί Π.Ε. 

Τυπικά προσόντα: Πτυχίο ή Δίπλωμα ΑΕΙ της ημεδαπής ή 
ισότιμο της αλλοδαπής αναγνωρισμένο από το ελληνικό Δη¬ 
μόσιο, Πολιτικού Μηχανικού 

Ειδικά προσόντα: α. Εμπειρία σε θέματα του αντικειμένου 
τους, β. Γνώση μιας ξένης γλώσσας, γ. Χειρισμό Η/Υ. 

3 

3.2. Περιβαλλοντολόγος Π.Ε. 

Τυπικά προσόντα:Πτυχίο ή Δίπλωμα Α.Ε.Ι. της ημεδαπής ή 
ισότιμο της αλλοδαπής αναγνωρισμένο από το ελληνικό Δη¬ 
μόσιο Περιβαλλοντολόγου. 

Ειδικά προσόντα: α. Εμπειρία σε θέματα του αντικειμένου 
τους, β. Γνώση μιας ξένης γλώσσας, γ. Χειρισμό Η/Υ. 

1 

3.3. Μηχανολόγοι - Μηχανι¬ 
κοί ή Ηλεκτρολόγοι - Μηχανι¬ 
κοί Π.Ε. 

Τυπικά προσόντα: Πτυχίο ή Δίπλωμα ΑΕΙ της ημεδαπής ή 
ισότιμο της αλλοδαπής αναγνωρισμένο από το Ελληνικό Δη¬ 
μόσιο Μηχανολόγου - Ηλεκτρολόγου. 

Ειδικά προσόντα: α. Εμπειρία σε θέματα του αντικειμένου 
τους, β. Γ νώση μιας ξένης γλώσσας, γ. Γ νώση - Χειρισμό Η/ 
Υ. 

1 

3.4. Χημικός Μηχανικός Π.Ε. 

Τυπικά προσόντα: Πτυχίο ή Δίπλωμα ΑΕΙ της ημεδαπής ή 
της αλλοδαπής αναγνωρισμένο από το Ελληνικό Δημόσιο, 
Χημικού Μηχανικού. 

Ειδικά προσόντα: α. Εμπειρία σε θέματα του αντικειμένου 
τους, β. Γνώση μιας ξένης γλώσσας, γ. Χειρισμό Η/Υ. 

2 

3.5. Τοπογράφος Μηχανικός 
Π.Ε. 

Τυπικά προσόντα: Πτυχίο ή Δίπλωμα ΑΕΙ της ημεδαπής ή 
ισότιμο της αλλοδαπής αναγνωρισμένο από το Ελληνικό Δη¬ 
μόσιο, Τοπογράφου Μηχανικού. Ειδικά προσόντα: α. Εμπειρία 
σε θέματα του αντικειμένου τους, β. Γ νώση μιας ξένης γλώσ¬ 
σας, γ. Χειρισμό Η/Υ. 

1 

3.6. Τεχνολόγοι Μηχανικοί 
Τ.Ε. 

Τυπικά προσόντα: Πτυχίο ή Δίπλωμα ΤΕΙ ή ισότιμο αυτών 
της ημεδαπής ή της αλλοδαπής αναγνωρισμένο από το Ελλη¬ 
νικό δημόσιο Τεχνολόγου Μηχανικού Δομικών'Εργων ή έργων 
υποδομής ή Συγκοινωνιακών και υδραυλικών έργων. 

Ειδικά προσόντα: α. Εμπειρία σε θέματα του αντικειμένου 
τους, β. Χειρισμός Η/Υ. 

1 

3.7. Μηχανολόγος Μηχανικός 

Τ.Ε. 

Τυπικά προσόντα: Πτυχίο ή Δίπλωμα ΤΕΙ ή ισότιμο αυτού 
της ημεδαπής ή της αλλοδαπής αναγνωρισμένο από το Ελ¬ 
ληνικό Δημόσιο, Μηχανολόγου Μηχανικού. Ειδικά προσόντα: 
Α. Εμπειρία σε θέματα του αντικειμένου τους, β. γνώση ξένης 
γλώσσας, γ. γνώση Η/Υ. 

1 

3.8. Τεχνίτες Υδραυλικοί 
Δ.Ε. 

Τυπικά προσόντα: Απολυτήριος τίτλος Ενιαίου Πολυκλαδικού 
Λυκείου ή Τεχνικού Επαγγελματικού Λυκείου ή Τεχνικής Επαγ¬ 
γελματικής Σχολής Δευτεροβάθμιας Εκπαίδευσης ή Σχολής 
Ο.Α.Ε.Δ. ή άλλος ισότιμος τίτλος σχολών της ημεδαπής ή της 
αλλοδαπής. 

Ειδικά προσόντα: α. Τριετής εμπειρία στην κατασκευή και 
συντήρηση των εξωτερικών δικτύων ύδρευσης, β. Αδεια οδή¬ 
γησης αυτοκινήτου β' ερασιτεχνικό. 

4 

ΕΙΔΙΚΟΤΗΤΑ 

ΠΡΟΣΟΝΤΑ 

3.9. Θερμοϋδραυλικοί Δ.Ε. 

Τυπικά προσόντα: Απολυτήριος τίτλος Ενιαίου Πολυκλαδικού 
Λυκείου ή Τεχνικού επαγγελματικού Λυκείου ή Τεχνικής Επαγ¬ 
γελματικής Σχολής Δευτεροβάθμιας εκπαίδευσης ή Σχολής 
Ο.Α.Ε.Δ. ή άλλος ισότιμος τίτλος σχολών της ημεδαπής ή της 
αλλοδαπής. 

Ειδικά προσόντα: α. Τριετής εμπειρία στην κατασκευή και 
συντήρηση των εξωτερικών δικτύων ύδρευσης β. Άδεια οδή¬ 
γησης αυτοκινήτου β' ερασιτεχνικό. 

3.10. Χειριστές Μηχανημάτων 
Έργων Δ.Ε. 

Τυπικά προσόντα: α. Απολυτήριος τίτλος Ενιαίου Πολυκλα- 
δικού Λυκείου ή Τεχνικού επαγγελματικού Λυκείου ή Τεχνικής 
Επαγγελματικής Σχολής Δευτεροβάθμιας εκπαίδευσης ή Σχο¬ 
λής Ο.Α.Ε.Δ. ή άλλος ισότιμος τίτλος σχολών της ημεδαπής ή 
της αλλοδαπής, β. Άδεια ασκήσεως επαγγέλματος. 

Ειδικά προσόντα: Εμπειρία σε θέματα του αντικειμένου 
τους.. 

3.11. Ηλεκτροτεχνίτες Δ.Ε. 

Τυπικά προσόντα: α. Απολυτήριος τίτλος Ενιαίου Πολυκλα- 
δικού Λυκείου ή Τεχνικού Επαγγελματικού Λυκείου ή Τεχνι¬ 
κής Επαγγελματικής Σχολής Δευτεροβάθμιας Εκπαίδευσης ή 
Σχολής ΟΑΕΔ ή άλλος ισότιμος τίτλος σχολών της ημεδαπής 
ή της αλλοδαπής β. Άδεια γ' κατηγορίας εγκατάσταση ή 
συντηρητή. 

Ειδικά προσόντα: α. Τριετής εμπειρία σε λειτουργία και συ¬ 
ντήρηση βιομηχανικών εγκαταστάσεων, β. Άδεια οδήγησης 
αυτοκινήτου β' ερασιτεχνικό. 

3.12. Δομικών έργων Δ.Ε. 

α. Απολυτήριος τίτλος ή Πτυχίο Τεχνικού Επαγγελματικού 
Λυκείου ή άλλος ισότιμος τίτλος σχολών της ημεδαπής ή 
της αλλοδαπής. 

Ειδικά προσόντα: α. Καλή γνώση ξένης γλώσσας β. χειρι¬ 
σμός Η/Υ 

3.13. Οδηγοί αυτοκινήτων 
Δ.Ε. 

Τυπικά προσόντα: α. Απολυτήριος τίτλος Ενιαίου Πολυκλα- 
δικού Λυκείου ή Τεχνικού Επαγγελματικού λυκείου ή Τεχνι¬ 
κής Επαγγελματικής Σχολής Δευτεροβάθμιας Εκπαίδευσης ή 
Σχολής ΟΑΕΔ ή άλλος ισότιμος τίτλος σχολών της ημεδαπής 
ή της αλλοδαπής, β. Αδεια ικανότητας οδηγού αντίστοιχης 
κατηγορίας οχήματος. Ειδικά προσόντα: α. εμπειρία σε θέματα 
του αντικειμένου τους. 

3.14. Φύλακες -εργάτες Δ.Ε. 
ή Υ.Ε. 

Τυπικά προσόντα: Απολυτήριος τίτλος τριτάξιου Γυμνασίου 
ή κατώτερης Τεχνικής σχολής ή απολυτήριο Λυκείου ή απο¬ 
λυτήριος τίτλος ενιαίου Πολυκλαδικού Λυκείου ή Τεχνικού 
Επαγγελματικού Λυκείου ή άλλο ισότιμο τίτλο σχολών της 
ημεδαπής ή της αλλοδαπής. 

Ειδικά προσόντα: α. Εμπειρία στην άσκηση επαγγέλματος, 
β. Αδεια οδήγησης μοτοποδηλάτου ή αυτοκινήτου β' ερασι¬ 
τεχνικό. 

3.15. Αποθηκάριος Δ.Ε. 

Τυπικά προσόντα: Απόφοιτος Λυκείου ή Πτυχίο μέσης τε¬ 
χνικής σχολής. Ειδικά προσόντα: α. Εμπειρία στο αντικείμενο, 
β. Χειρισμός Η/Υ, γ. Αδεια οδήγησης αυτοκινήτου β' ερασι¬ 
τεχνικό. 

3.16. Εργάτες Γενικών Καθη¬ 
κόντων Υ.Ε. 

Τυπικά προσόντα: Απολυτήριο Δημοτικού σχολείου ή τρι¬ 
τάξιου Γυμνασίου. 

Ειδικά προσόντα: Διετής εμπειρία στην κατασκευή και συ¬ 
ντήρηση δικτύων ύδρευσης - αποχέτευσης. 

3.17. Ειδικός γεωγραφικών 
συστημάτων Δ.Ε. 

Τυπικά προσόντα: α.: Απολυτήριος τίτλος Ενιαίου Πολυκλα- 
δικού Λυκείου ή Τεχνικού Επαγγελματικού Λυκείου ή δίπλωμα 
Ι.Ε.Κ. ή άλλος ισότιμος τίτλος σχολών της ημεδαπής ή αλλο¬ 
δαπής. β. Καλή γνώση ξένης γλώσσας γ. Χειρισμός Η/Υ. 

3.18. Τεχνικός αερίων καυσί¬ 
μων Δ.Ε. 

Τυπικά προσόντα: α. Απολυτήριος τίτλος Τεχνικού Επαγγελ¬ 
ματικού Λυκείου ή Ενιαίου Πολυκλαδικού Λυκείου ή δίπλωμα 
Ι.Ε.Κ. ή άλλος ισότιμος τίτλος σχολών της ημεδαπής ή αλλο¬ 
δαπής. β. εμπειρία σε θέματα του αντικείμενου του 


ΟΡΓ/ΚΕΣ 

ΘΕΣΕΙΣ 












ΓΕΝΙΚΟ ΣΥΝΟΛΟ ΟΡΓΑΝΙΚΩΝ ΘΕΣΕΩΝ 




























6068 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Αρθρο 14ο 

ΑΡΜΟΔΙΟΤΗΤΕΣ ΔΙΕΥΘΥΝΤΗ 

Οι αρμοδιότητες, τα καθήκοντα και τα δικαιώματα 
του Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί 
της Επιχείρησης. 

Ειδικότερα ο Διευθυντής: 

Προΐσταται όλων των υπηρεσιών της επιχείρησης, 
εξασφαλίζει την ομαλή λειτουργία της και φροντίζει: 

• Για την εκπλήρωση του σκοπού για τον οποίο συ- 
στήθηκε η Επιχείρηση. 

• Για την κατάρτιση του ετήσιου προγράμματος 
κατασκευής, επέκτασης και συντήρησης των δικτύων 
ύδρευσης, αποχέτευσης και των συναφών με αυτά εγκα¬ 
ταστάσεων. 

• Για την κατάρτιση του ετήσιου προγράμματος επεν¬ 
δύσεων για τον επόμενο οικονομικό έτος καθώς και τα 
επόμενα τέσσερα (4) οικονομικά έτη, υποδεικνύοντας 
τις πηγές χρηματοδότησης. Το πρόγραμμα επενδύσεων 
καταρτίζεται με τη βοήθεια των αρμοδίων τεχνικών και 
οικονομικών υπηρεσιών. 

• Τα υπό στοιχεία β και γ' προγράμματα πρέπει να 
υποβάλλονται προς έγκριση από το Διοικητικό Συμβού¬ 
λιο δύο τουλάχιστον μήνες πριν από την έναρξη της 
περιόδου που αφορούν. 

• Για την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων 
- εξόδων με τη βοήθεια της τεχνικής και οικονομικής 
υπηρεσίας. 

Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της 
επιχείρησης μέσα σε τρεις (3) μήνες από τη λήξη του 
έτους. 

• Για την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευή έργων 
και στον ετήσιο προϋπολογισμό εσόδων - εξόδων με τη 
βοήθεια των αρμοδίων υπηρεσιών της επιχείρησης. 

• Για τον έγκαιρο προγραμματισμό από τις διάφο¬ 
ρες υπηρεσίες των παραγγελιών όλων των αναγκαίων 
υλικών λειτουργίας των εγκαταστάσεων και εκτέλεσης 
των διαφόρων έργων, όπως και για την ποιότητα και τις 
τιμές αυτών, σύμφωνα με τις αποφάσεις και εντολές 
του ίδιου και του Διοικητικού Συμβουλίου. 

• Για την εκτέλεση των αποφάσεων του Διοικητικού 
Συμβουλίου. 

Ο Διευθυντής ελέγχει την καθημερινή εργασία της 
επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση 
του προσωπικού της και εισηγείται στο Διοικητικό Συμ¬ 
βούλιο: 

- Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες 
διατάξεις. 

- Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση. 


- Την έγερση αγωγών, την άσκηση των ενδίκων μέσων 
ή την παραίτηση από αυτά και την επιδίωξη συμβιβα¬ 
σμού. 

- Τη σύναψη δανείων. 

- Τη συμμετοχή φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στην δαπάνη κατασκευής έργων, τα οποία 
επιθυμεί να κατασκευάσει η Επιχείρηση, κατά προτε¬ 
ραιότητα, όπως και τους όρους συμμετοχής. 

- Τη λήψη των κατάλληλων μέτρων για την ασφάλεια 
των εργαζόμενων της επιχείρησης, όπως και για την 
τήρηση των διατάξεων της εργατικής νομοθεσίας. Οι 
αρμόδιοι κατά περίπτωση προϊστάμενοι είναι υποχρεω¬ 
μένοι να θέτουν αμελλητί υπόψη του Διευθυντή τέτοια 
ζητήματα. 

- Όλα τα προς συζήτηση θέματα. 

Ο Διευθυντής της επιχείρησης αποφασίζει: 

- Για την εκτέλεση προμηθειών και ανάληψης υποχρε¬ 
ώσεων, εάν η συνολική δαπάνη δεν υπερβαίνει το ποσό 
που προβλέπει η ανάλογη νομοθεσία. 

- Για την τοποθέτηση του προσωπικού στις προβλε- 
πόμενες από την Επιχείρηση θέσεις. 

- Για τη χορήγηση αδειών στον προσωπικό της επι¬ 
χείρησης κατόπιν των εισηγήσεων των αρμοδίων κατά 
περίπτωση προϊστάμενων. 

Ο διευθυντής της επιχείρησης: 

- θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρη¬ 
σης. 

- υπογράφει όλα τα έγγραφα υπηρεσιακού χαρακτή¬ 
ρα. 

-Έχει επίσης όλες τις άλλες αρμοδιότητες και εξουσί¬ 
ες που ορίζονται από τη διέπουσα την Επιχείρηση νομο¬ 
θεσία, τους άλλους εσωτερικούς κανονισμούς αυτής και 
αυτές που εκχωρεί προς αυτόν το Διοικητικό Συμβούλιο 
ή ο Πρόεδρος του Διοικητικού Συμβουλίου. 

- Ο Διευθυντής της επιχείρησης καλεί υποχρεωτικά 
τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Προϊστάμε¬ 
νους, Τεχνικής και Διοικητικής - Οικονομικής Υπηρεσίας, 
προκειμένου να ενημερωθεί για την πορεία των εργα¬ 
σιών, να συντονίσει τις εργασίες, να επιλύσει τυχόν 
διοικητικά ή τεχνικά προβλήματα και αν ενημερώσει 
αυτούς για τη μελλοντική πορεία της επιχείρησης. 

- Το Διευθυντή όταν απουσιάζει ή κωλύεται αναπλη¬ 
ρώνει ένας από τους Προϊσταμένους με απόφαση του 
προέδρου του Διοικητικού Συμβουλίου της επιχείρη¬ 
σης. 

Άρθρο 15ο 

Προϊστάμενος Διοικητικής και Οικονομικής Υπηρεσίας. 

Ο Προϊστάμενος προΐσταται της Διοικητικής και Οι¬ 
κονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Διευθυντή για τις 
πράξεις ή τις παραλείψεις των υπηρεσιών που προΐ- 
σταται. 

Είναι υπεύθυνος: 

- Για τη σύνταξη του προϋπολογισμού της επιχείρη¬ 
σης. 

- Για τη σύνταξη του Ισολογισμού - Απολογισμού και 
των πόσης φύσεως οικονομικών καταστάσεων της Επι¬ 
χείρησης. 

- Για την παρακολούθηση της διαδικασίας της ετήσιας 
απογραφής των πόσης φύσεως περιουσιακών στοιχείων 
της επιχείρησης, η οποία πρέπει να έχει συντελεσθεί 
μέσα σε ένα μήνα από τη λήξη του ημερολογιακού 
έτους. 

Για την εισήγηση των δυνατοτήτων επενδύσεων κα¬ 
θώς και της τιμολογιακής πολιτικής της επιχείρησης. 

- Για την εισήγηση και κατάρτιση των τροποποιήσεων 
του προϋπολογισμού της επιχείρησης και την κανονική 
τήρηση τους, την κατάρτιση μηνιαίων και τριμηνιαίων 
ταμιακών προϋπολογισμών καθώς και την κατάρτιση 
μηνιαίων προϋπολογιζόμενων εισπράξεων και πληρω¬ 
μών, αφού λάβει υπόψη τα στοιχεία που του παρέχουν 
τα αρμόδια γραφεία. 

- Για την εποπτεία και την καλή εξυπηρέτηση των 
καταναλωτών. 

- Για την εποπτεία των γραφείων της αρμοδιότητας 
του. 

- Για την παρακολούθηση της αποδοτικότητας του 
προσωπικού της και τη σύνταξη των εκθέσεων ατομικής 
αξιολόγησης. 

- Για τον γενικό έλεγχο εκτέλεσης των πόσης φύσεως 
εργασιών της υπηρεσίας, σύμφωνα με τους αντιστοί¬ 
χους κανονισμούς. 

- Για οποιοδήποτε ζήτημα οικονομικής φύσεως για 
αυτό και διενεργεί τακτικά έλεγχο σε κάθε τμήμα της 
Οικονομικής Υπηρεσίας. 

- Ελέγχει και υπογράφει τα εντάλματα πληρωμών, 
τα γραμμάτια είσπραξης, τα δικαιολογητικά που τα 
συνοδεύουν. 

- Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

- Ελέγχει και παρακολουθεί την ομαλή είσπραξη όλων 
των απαιτήσεων της επιχείρησης. 

- Φροντίζει για την κανονική είσπραξη και έγκαιρη 
απόδοση των λογαριασμών Δημοσίου, των Ασφαλιστι¬ 
κών ταμείων και λοιπών τρίτων. 

- Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας τον 
Διευθυντή. 

- Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητα του εργασίας ανάλογα με τις ανάγκες 
που παρουσιάζονται. 

- Παραλαμβάνει την χρεωμένη αλληλογραφία από τον 
Διευθυντή και κατανέμει αυτή στα αρμόδια γραφεία και 
είναι υπεύθυνος για την διεκπεραίωση της. 

- Ο Προϊστάμενος όταν λείπει η απουσιάζει ή κωλύεται 
αναπληρώνεται από τον προϊστάμενο άλλης Υπηρεσίας 
ή υπεύθυνο γραφείου ή άλλου υπαλλήλου οριζόμενο από 
τον Πρόεδρο του Διοικητικού Συμβουλίου. 

Άρθρο 16ο 

Γ ραφείο Διοικητικής Υπηρεσίας 

Ο Υπεύθυνος του Γραφείου Διοικητικής Υπηρεσίας 
έχει την ευθύνη του Διοικητικού Γ ραφείου. 

Η διοίκηση για την αποδοτική άσκηση των αρμοδιοτή¬ 
των αυτών και σύμφωνα με τις ισχύουσες διαδικασίες 


ανήκει στην ευθύνη του Προϊσταμένου Διοικητικής και 
Οικονομικής Υπηρεσίας. 

Είναι υπεύθυνος: 

Απέναντι στον Προϊστάμενο του για τις πράξεις ή και 
παραλείψεις του γραφείου. 

- Για θέματα του προσωπικού που απασχολούνται 
στην Επιχείρηση. 

- Για τη σύνταξη της αλληλογραφίας και για την δι¬ 
εκπεραίωση αυτής. 

- Ο υπεύθυνος του γραφείου αναπληρώνεται, κατόπιν 
αποφάσεως του Προϊσταμένου Διοικητικής και Οικονο¬ 
μικής Υπηρεσίας. 

Στις αρμοδιότητες του Γ ραφείου Διοικητικών Υπηρε¬ 
σιών ανήκουν οι: 

16.1. Προσωπικό και Εκπαίδευση. 

Στις υποχρεώσεις του είναι η μέριμνα όλων των υπη¬ 
ρεσιακών θεμάτων που αφορούν το τακτικό και με σύμ¬ 
βαση προσωπικό της επιχείρησης όπως: 

- Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρε- 
ται σε αυτή είτε αυτεπάγγελτα, είτε με αίτηση του 
ενδιαφερομένου, είτε γιατί νεότερες διατάξεις έχουν 
επιφέρει μεταβολές στην κατάσταση αυτή και εκδίδει 
τις απαραίτητες βεβαιώσεις. 

- Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχέσεως εργασίας που μη- 
νιαίως ενημερώνεται για τις αλλαγές και με την υπο¬ 
χρέωση να ενημερώνει για αυτές, εγγράφως και τον 
εργαζόμενο. 

- Μεριμνά για την πιστή εφαρμογή του ωραρίου και 
προβαίνει στις νόμιμες περικοπές για το χρόνο μη 
παροχής υπηρεσία αδιακρίτως αιτίας. Συντάσσει και 
προγραμματισμό υπερωριακής απασχόλησης του προ¬ 
σωπικού. 

- Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυ- 
ήσεως και φοιτητικών και τηρεί ενημερωμένο αρχείο. 
Συντάσσει το ετήσιο πρόγραμμα αδειών. 

- Επιμελείται κάθε θέμα που αναφέρεται σε έξοδα 
κινήσεως, παραστάσεως ή οδοιπορικά του συνόλου 
του προσωπικού της επιχείρησης, εκδίδει τις αναγκαί¬ 
ες δαπάνες και δίνει στοιχεία για την ενημέρωση της 
μισθοδοσίας. 

- Προβαίνει στις νόμιμες ενέργειες για την πρόσληψη 
εποχιακού προσωπικού, συντάσσει τις συμβάσεις και 
μεριμνά για την αναγγελία πρόσληψης και λήξης των 
συμβάσεων. 

- Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή 
αυτού που αποχώρησε ή τρίτων μετά από αίτηση του 
ενδιαφερομένου ή αυτεπάγγελτα εφόσον ορίζεται από 
το νόμο ή κανονισμό. 

- Επιμελείται κάθε θέμα που αναφέρεται στην έξοδο 
προσωπικού από την επιχείρηση, υπολογίζει την απο¬ 
ζημίωση που αναλογεί, εφόσον δικαιούται και εκδίδει 
τις καταστάσεις για την αποζημίωση αυτή. 

- Τηρεί βιβλίο ποινών με αιτία επιβολής και ημερομη¬ 
νία παρακράτησης προστίμου. 

- Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την ερ¬ 
γασία και την υπηρεσιακή του κατάσταση, επιδίδονται 
σε αυτόν με ευθύνη του γραφείου προσωπικού. Γ ια το 
σκοπό αυτό το γραφείο προσωπικού τηρεί βιβλίο πα- 

ραλαβής εγγράφων, που υπογράφεται από αυτόν που 
παραλαμβάνει το έγγραφο. 

16.2. Γραφείο Εξυπηρέτησης πελατείας - Σφράγιση 
παροχής ύδρευσης. 

Μεριμνά για την εξυπηρέτηση των πελατών σε θέματα 
που έχουν σχέση με τον κανονισμόΎδρευσης - Αποχέ¬ 
τευσης, τα παράπονα και αιτήματα των πελατών, για 
την είσπραξη των τελών της επιχείρησης, καθώς και 
για την έκδοση αδειών σύνδεσης με τα δίκτυα ύδρευ¬ 
σης και αποχέτευσης σε συνεργασία με την Τεχνική 
Υπηρεσία. 

Στις υποχρεώσεις του είναι: 

- Η συμπλήρωση αιτήσεων για νέα συμβόλαια ύδρευ¬ 
σης - αποχέτευσης ή για ακυρώσεις συμβολαίων. 

Η κατάρτιση, τροποποίηση και ανάκληση συμβολαίων 
ύδρευσης - αποχέτευσης καθώς και έκδοση παραστα¬ 
τικών εγγράφων για πληρωμή πάγιων τελών. 

- Η διεκπεραίωση αιτήσεων που αφορούν παλιούς 
καταναλωτές για τυχόν παλαιό χρέη. 

- Η μέριμνα για επιστροφή εγγυήσεων στους κατα¬ 
ναλωτές από συμβόλαια που έχουν ακυρωθεί εφόσον 
δεν υπάρχουν υπόλοιπα χρεών. 

- Μεριμνά για την είσπραξη τελών όπως αυτά ορίζο¬ 
νται από τους κανονισμούς για τις συνδέσεις ύδρευσης 
- αποχέτευσης. 

- Η έκδοση παραστατικών δικαιολογητικών των ει¬ 
σπράξεων. 

- Η παρακολούθηση λογαριασμών καταναλωτών. 

- Η ικανοποίηση των παραπόνων και αιτημάτων των 
καταναλωτών. Όταν τα παράπονα των καταναλωτών 
δεν βρίσκουν άμεση ικανοποίηση, οι υποθέσεις πα- 
ραπέμπονται στα αρμόδια γραφεία προς επίλυση. Ο 
πελάτης ενημερώνεται εγγράφως για την έκβαση του 
αιτήματος του. 

-Έλεγχος λειτουργίας υδρόμετρων. 

- Μεριμνά για την επισκευή υδρομέτρων, έλεγχος ευ¬ 
αισθησίας και σφάλματος, υδραυλική δοκιμή και έγκαιρη 
γνωστοποίηση των αναγκών σε ανταλλακτικά. 

- Η εξυπηρέτηση των πελατών σε θέματα που τους 
αφορούν σε πλήρη συνεργασία με τα άλλα γραφεία 
και η παρακολούθηση σε καθημερινή βάση των καρτε¬ 
λών των καταναλωτών και αν διαπιστωθεί ασυνήθιστη 
κατανάλωση ενημερώνει τον Προϊστάμενο Τεχνικής 
Υπηρεσίας. 

- Η τήρηση και ενημέρωση του αρχείου μητρώου κα¬ 
ταναλωτών. 

- Η παραλαβή και εξέταση των απαιτούμενων δικαιο- 
λογητικών για την έκδοση αδειών σύνδεσης νέων εγκα¬ 
ταστάσεων με το δίκτυο ύδρευσης - αποχέτευσης. 

- Η ενημέρωση και παρακολούθηση όλων των προ¬ 
γραμμάτων Η/Υ της αρμοδιότητάς του. 

- Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

- Η παρακολούθηση διακοπών επανασυνδέσεων υδρο- 
δότησης καταναλωτών. 

16.3. Γραμματεία - Γενικό Πρωτόκολλο - Δακτυλογρά¬ 
φηση. 

- Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης. 

- Επιμελείται για την καταχώρηση της εισερχόμενης 
και εξερχόμενης αλληλογραφίας στα βιβλία πρωτο¬ 
κόλλου και προβαίνει στο συσχετισμό των εγγράφων 


αυτών ώστε να είναι ευχερής η εξεύρεση της σειράς 
των εγγράφων που αναφέρονται στο κάθε θέμα. 

- Διανέμει με τα ειδικά βιβλία διεκπεραίωσης τα ει¬ 
σερχόμενα έγγραφα αφού αυτά έχουν χαρακτηρισθεί 
και πρωτοκολληθεί στα αρμόδια τμήματα για τις δικές 
τους ενέργειες. 

- Διαχειρίζεται το γενικό αρχείο αλληλογραφίας και 
Πρωτοκόλλου της επιχείρησης σε ηλεκτρονική μορφή. 

- Αποστολή και λήψη ΡΑΧ. 

Συντάσσει και δακτυλογραφεί την αλληλογραφία της 
επιχείρησης. 

- Τηρεί βιβλίο Διευθύνσεων Υπηρεσιών και συνεργα¬ 
τών με τηλέφωνα. 

- Φροντίζει να σταλούν οι επιστολές που γράφει 
έγκαιρα. 

- Διεκπεραιώνει όλα τα τηλεφωνήματα του Τηλεφω¬ 
νικού Κέντρου. 

16.4. Κλητήρας 

- Φροντίζει για το άνοιγμα και κλείσιμο της επιχείρη¬ 
σης και τον φωτισμό. 

- Φροντίζει για την θέρμανση, την ψύξη και συντήρηση 
αυτών. 

- Φροντίζει για τα είδη καθαριότητας. 

- Φροντίζει για την συντήρηση του Κτιρίου και των 
Γ ραφείων και του αύλειου χώρου. 

- Αποστολή εγγράφων και διανομή αποδείξεων. 

16.5. Προσωπικό καθαριότητας 

1. Ο καθαρισμός θα γίνεται: 

α. Στα κεντρικά γραφεία της επιχείρησης. 

β. Στο ταμείο Δημοτικής Αγοράς. 

γ. Στις εγκαταστάσεις του Βιολογικού καθαρισμού. 

16.6. Σημειωτές υδρομέτρων (Καταμετρητές). 

Στις αρμοδιότητες τους είναι η βεβαίωση κατανά¬ 
λωσης και ο έλεγχος των υδρομέτρων, η επαλήθευση 
ενδείξεων υδρομέτρων, ο έλεγχος λειτουργίας αυτών. 

Συγχρόνως είναι υπεύθυνοι για την: 

- Περιοδική λήψη ενδείξεων υδρομέτρων και παράδο¬ 
ση αυτών στον χειριστή Η/Υ κεντρικής μονάδας. 

- Συμπλήρωση βιβλίων διαδρόμων. 

- Τήρηση βιβλίου - αρχείου υδροληψιών που βρίσκο¬ 
νται ενεργά ή ακυρώθηκαν. 

- Επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις). 

- Μέριμνα αρχειοθέτησης μητρώου υδρομέτρων. 

- Μέριμνα για διακοπές ή επανασυνδέσεις υδροδότη- 
σης καταναλωτών. 

- Είναι υπεύθυνοι για την έγκαιρη καταμέτρηση κα¬ 
τανάλωσης του νερού. 

- Ενδεχόμενη διανομή αποδείξεων τελών Ύδρευσης 
- Αποχέτευσης. 

- Έκδοση καταλόγων ενδείξεων και χρεώσεων πε¬ 
λατών σε συνεργασία με το χειριστή Η/Υ κεντρικής 
μονάδος. 

16.7. Μηχανικός - Χειριστής Η/Υ Κεντρικής Μονάδας. 

Είναι υπεύθυνος για την βεβαίωση κατανάλωσης και 

έκδοση λογαριασμών, την ενημέρωση μητρώου κατα¬ 
ναλωτών, την καλή λειτουργία των προγραμμάτων και 
ενημέρωση αυτών με αναβαθμίσεις και την ομαλή και 
άμεση συνεργασία με τους σημειωτές ( καταμετρητές 
) υδρομέτρων. 

Στις αρμοδιότητες του περιλαμβάνεται: 

- Η βεβαίωση και χρέωση των μερίδων των κατανα¬ 
λωτών και μέριμνα για την μηχανογραφική έκδοση των 
αποδείξεων. 

- Η έκδοση βεβαιωτικών καταλόγων και γενικά κάθε 
κατάστασης που αφορά τους καταναλωτές. 

- Η επαλήθευση μη φυσιολογικών ενδείξεων των υδρο- 
μέτρων (υπερβολικές ενδείξεις). 

- Η τήρηση και ενημέρωση αρχείου μητρώου κατα¬ 
ναλωτών. 

- Η παρακολούθηση βεβαιωθέντων και εισπραχθέντων 
εσόδων με σκοπό την ενημέρωση του λογιστηρίου. 

- Η τήρηση αρχείου στατιστικών στοιχείων. 

- Η καλή λειτουργία των προγραμμάτων και ενημέ¬ 
ρωση. 

Άρθρο 17ο 

Γραφείο Οικονομικής Υπηρεσίας 

Έχει την ευθύνη του Οικονομικού Γ ραφείου. Η διοίκηση 
για την αποδοτική άσκηση των αρμοδιοτήτων αυτών 
και σύμφωνα με τις ισχύουσες διαδικασίες ανήκει στην 
ευθύνη του Προϊσταμένου της Διοικητικής και Οικονο¬ 
μικής Υπηρεσίας. 

Είναι υπεύθυνος: 

- Απέναντι στον προϊστάμενο για τις πράξεις ή και 
παραλήψεις του γραφείου του. 

- Για θέματα οικονομικής φύσης της επιχείρησης. 

- Παρέχει έγκαιρα τα στοιχεία του προϋπολογισμού, 
τυχόν τροποποιήσεις αυτού, Ισολογισμού - Απολογι¬ 
σμού, στον Προϊστάμενο. 

- Παρακολουθεί τις μεταβολές της νομοθεσίας για 
τις ασφαλιστικές διατάξεις όλων των ασφαλιστικών 
οργανισμών σε συνεργασία με τον Προϊστάμενο και 
ενημερώνει τον Διευθυντή. 

- Ενημερώνει την μισθοδοσία για τις υπηρεσιακές με¬ 
ταβολές που επηρεάζουν την μισθοδοσία σε συνεργασία 
με τον Προϊστάμενο και ενημερώνει τον Διευθυντή. 

- Συντάσσει μισθολογικές καταστάσεις. 

- Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του 
συστήματος μισθοδοσίας και παρέχει στοιχεία για την 
κατάρτιση των συλλογικών συμβάσεων. 

- Τον Υπεύθυνο Οικονομικού Γραφείου αναπληρώνει 
ο υπεύθυνος του γραφείου Διοικητικής Υπηρεσίας, κα¬ 
τόπιν αποφάσεως του Προϊστάμενου. 

- Στατιστικά και Οικονομικά Στοιχεία. 

17.1. Λογιστήριο. 

Μεριμνά για την λογιστική παρακολούθηση και διεκ¬ 
περαίωση των εσόδων και εξόδων της επιχείρησης, την 
παρακολούθηση του προϋπολογισμού, καθώς και τον 
έλεγχο υλοποίησης αυτών. 

Είναι υπεύθυνο για την: 

-Έκδοση χρηματικών ενταλμάτων πληρωμών. 

- Εκπρόθεσμη είσπραξη και απόδοση υπέρ τρίτων 
πάσης φύσεως κρατήσεων, φόρων και χαρτοσήμων. 

- Παρακολούθηση Φ.Π.Α. 

- Σύνταξη προϋπολογισμού - ισολογισμού - απολογι¬ 
σμού, γενικής εκμετάλλευσης, αποτελεσμάτων σε συ¬ 
νεργασία με τον Προϊστάμενο. 

- Παρακολούθηση και εκτέλεση ετήσιου προϋπολογι¬ 
σμού και μέριμνα για τις επιβαλλόμενες αναμορφώσεις 
αυτού. 

-Έλεγχο υλοποίησης προϋπολογισμού. 


- Επιμελείται την μισθοδοσία του προσωπικού. 

17.2. Ταμείο 

- Εκδίδει γενικά τα γραμμάτια είσπραξης - πληρωμών 
των διαφόρων εσόδων - εξόδων με το υπόλοιπο Ταμείου 
της επιχείρησης. 

- Τηρεί τα υπό του νόμου προβλεπόμενα βιβλία εσό¬ 
δων - εξόδων και καταρτίζει τους μηνιαίους και ετήσιους 
λογαριασμούς εσόδων - εξόδων. 

- Ενεργεί για το σύνολο των εισπράξεων - πληρωμών 
της Επιχείρησης. 

- Ελέγχει την πληρότητα των ενταλμάτων πληρω¬ 
μής. 

- Συνεργάζεται με το Λογιστήριο για την ενημέρωση 
όλων των λογιστικών βιβλίων της Επιχείρησης. 

Αρθρο 18ο 

Προϊστάμενος Τεχνικής Υπηρεσίας. 

Ο προϊστάμενος της Τεχνικής Υπηρεσίας προίσταται 
των τεχνικών γραφείων και συντονίζει τις εργασίες του 
δίνοντας τις κατάλληλες οδηγίες. Είναι υπεύθυνος απέ¬ 
ναντι στο Διευθυντή για τις πράξεις ή και παραλείψεις 
της Τεχνικής Υπηρεσίας. 

Ο προϊστάμενος της Τεχνικής Υπηρεσίας. 

- Διοικεί παρακολουθεί, ελέγχει και εποπτεύει την 
εκπόνηση των μελετών και την εκτέλεση των έργων 
της Επιχείρησης και είναι υπεύθυνος και υπόλογος στον 
Διευθυντή για την εκτέλεση των έργων, την έγκαιρη 
προμήθεια υλικών, την επισκευή και συντήρηση των 
οικοδομικών εγκαταστάσεων και των δικτύων ύδρευσης 
και αποχέτευσης. 

- Ορίζει από τους τεχνικούς υπαλλήλους της Υπηρεσί¬ 
ας τους επιβλέποντες και τους βοηθούς τους για κάθε 
έργο και γενικά προβαίνει σε κάθε νόμιμη ενέργεια. 

- Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων. 

- Ασκεί όλες τις αρμοδιότητες της Διευθύνουσας Υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο προϊστάμενος της Τεχνικής Υπηρεσίας είναι υπεύ¬ 
θυνος: 

- Για την κατανομή και συντονισμό των μεταφορικών 
μέσων, των μηχανημάτων και των εκτελούμενων έργων 
καθορίζοντας την προτεραιότητα. 

- Για την εποπτεία και σωστή εξυπηρέτηση των Κα¬ 
ταναλωτών. 

- Για την παρακολούθηση της αποδοτικότητας της 
Τεχνικής Υπηρεσίας και τη σύνταξη των εκθέσεων ατο¬ 
μικής αξιολόγησης. 

- Για την προμήθεια και την σύνταξη της συγγραφής 
υποχρεώσεων και τους όρους της διακήρυξης των δι¬ 
αγωνισμών που αφορούν την προμήθεια υλικών, εργα¬ 
λείων και μηχανημάτων όπως αυτά προβλέπονται από 
την ισχύουσα νομοθεσία. 

-Για την εισήγηση στο Διευθυντή για την ανάγκη εκ- 
μίσθωσης μηχανημάτων, μεταφορικών μέσων κ.λπ. εφό¬ 
σον τα ίδια μέσα της επιχείρησης δεν επαρκούν ή δεν 
μπορούν να ανταποκριθούν στις ανάγκες από άποψη 
χρόνου, κατόπιν εισήγησης των αρμόδιων υπευθύνων. 

Ο προϊστάμενος της Τεχνικής Υπηρεσίας καταρτίζει 
με τη βοήθεια και τη συνεργασία των υπευθύνων των 
γραφείων της Υπηρεσίας που προίσταται: 

- Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 

των συναφών με αυτά εγκαταστάσεων. (Τεχνικό Πρό¬ 
γραμμα). 

- Το ετήσιο πρόγραμμα επενδύσεων για το επόμενο 
έτος και το υποβάλλει στο Διευθυντή 45 ημέρες πριν 
από την έναρξη του έτους που αφορούν. 

- Υποβάλλει το παραπάνω πρόγραμμα στον Διευθυ¬ 
ντή, 45 ημέρες πριν από την έναρξη του έτους που 
αφορούν. 

- Παρέχει εγκαίρως στο διευθυντή τα απαραίτητα 
στοιχεία για την κατάρτιση του ετήσιου προϋπολογι¬ 
σμού εσόδων και εξόδων. Παρέχει έγκαιρα για κάθε επό¬ 
μενο τρίμηνο στη Διοικητική και Οικονομική Υπηρεσία 
τις απαραίτητες πληροφορίες για τις κατά μήνα απαι- 
τούμενες δαπάνες προς αντιμετώπιση των πληρωμών 
εκτέλεσης των έργων του προγράμματος. 

- Ελέγχει και θεωρεί τις τεχνικές μελέτες καθώς και 
τις πιστοποιήσεις των έργων. 

- Κατανέμει το εργατοτεχνικό προσωπικό που έχει 
τοποθετηθεί στην Τεχνική Υπηρεσία, ανάλογα με τις 
ανάγκες του κάθε γραφείου. 

- Λαμβάνει τα κατάλληλα μέτρα για την ασφάλεια των 
εργαζόμενων σε συνεργασία με το Γραφείο ασφάλειας 
εργασίας. 

- Μεριμνά για την εφαρμογή των αποφάσεων του 
Διοικητικού Συμβουλίου, σε ότι αφορά την ασφάλεια 
εργασίας. 

- Φροντίζει και αναθέτει στους υπεύθυνους των γρα¬ 
φείων, την ευθύνη της διαφύλαξης των χρησιμοποιού¬ 
μενων από την Υπηρεσία τεχνικών μέσων, όπως μη¬ 
χανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λ.π. 

- Ο Προϊστάμενος Τεχνικής Υπηρεσίας, όταν απουσι¬ 
άζει ή κωλύεται, αναπληρώνεται από τον προϊστάμενο 
άλλης υπηρεσίας ή υπεύθυνο γραφείου ή άλλο υπάλ¬ 
ληλο οριζόμενο από τον Πρόεδρο του Δ.Σ. 

- Ο Προϊστάμενος Τ.Υ. έχει την ευθύνη της αστυνόμευ¬ 
σης των δικτύων ύδρευσης και αποχέτευσης σύμφωνα 
με το άρθρο 28 του ν. 1069/1980. 

- Μετέχει στις συνεδριάσεις του Διοικητικού Συμβου¬ 
λίου εφόσον το ζητήσει ο Πρόεδρος. 

Άρθρο 19ο 

Γ ραφείο λειτουργίας και συντήρησης των δικτύων 
Ύδρευσης - Αποχέτευσης. 

Το Γραφείο δικτύων Ύδρευσης - Αποχέτευσης απο- 
τελείταί: 

19.1. Συνεργείο Δικτύου Ύδρευσης. 

Είναι υπεύθυνο για την λειτουργία, συντήρηση, επι¬ 
σκευή, έλεγχο και επέκταση του δικτύου διανομής. 

Στις αρμοδιότητές του είναι: 

- Μεριμνά για την διανομή του νερού επί 24ωρου 
βάσης και την εφαρμογή των προγραμμάτων διανομής 
σε περιπτώσεις έκτακτης λειψυδρίας ή σε περιπτώσεις 
εκτάκτων ή προγραμματισμένων για διάφορους λόγους 
διακοπών της υδροδότησης. Ενημερώνει το Γ ραφείο 
Δημοσίων Σχέσεων για τις ανακοινώσεις στον τύπο 
των παραπάνω περιπτώσεων. 

- Μεριμνά για τη συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση 
και βελτίωση της ύδρευσης στις διάφορες περιοχές 
της πόλης. 


- Μεριμνά για την τήρηση των κανόνων ασφαλείας για 
τους εργαζόμενους και για τους πολίτες στα σημεία 
των έργων. 

- Μεριμνά για την ομαλή λειτουργία των πηγών, των 
εξωτερικών δικτύων μεταφοράς και των υδατοδεξαμε- 
νών (αποθήκευσης, διανομής). 

Οι εργασίες με τις οποίες ασχολούνται τα συνεργεία 
συντήρησης είναι οι ακόλουθες: 

- Ανεύρεση και επισκευή εμφανών ή αφανών διαρροών 
στο δίκτυο. 

- Κατασκευή των νέων διακλαδώσεων (παροχών) σύμ¬ 
φωνα με τον Κανονισμό Ύδρευσης τόσο εντός όσο και 
εκτός σχεδίου πόλης. 

- Συντήρηση (καθαρισμός) των υδατοδεξαμενών σύμ¬ 
φωνα με τον προγραμματισμό. 

- Συντήρηση (καθαρισμός) των πηγών σύμφωνα με 
τον προγραμματισμό. 

- Μετατοπίσεις αγωγών ύδρευσης. 

- Λαθροϋδροληψίες (εντοπισμός). 

-Έλεγχος της λειτουργίας του συστήματος πυρασφά¬ 
λειας σε συνεργασία με την Πυροσβεστική Υπηρεσία 
κ.λ.π. 

- Εργασίες προς ιδιώτες, μετά από αίτηση. 

- Επίσης φροντίζει για την εξασφάλιση της επιφυ¬ 
λακής ( ετοιμότητας ) και επεμβαίνει σε περιπτώσεις 
έκτακτης ανάγκης. 

- Τηρεί το ημερολόγιο εργασιών. 

19.2. Συνεργείο Δικτύου Αποχέτευσης. 

- Είναι υπεύθυνο για τη λειτουργία, συντήρηση, επι¬ 
σκευή και έλεγχο του δικτύου αποχέτευσης. 

Στις αρμοδιότητες του είναι: 

-Έλεγχος της ομαλής λειτουργίας του δικτύου, προ¬ 
γραμματισμός, καθαρισμός των συλλεκτήριων αγωγών 
και του Κεντρικού Αποχετευτικού Αγωγού (Κ.Α.Α.). 

- Αποκατάσταση βλαβών στον δίκτυο αποχέτευσης. 

- Σύνδεση των ακινήτων στο δίκτυο αποχέτευσης 
σύμφωνα με τον Κανονισμό Αποχέτευσης. 

Οι εργασίες με τις οποίες ασχολούνται τα συνεργεία 
συντήρησης είναι οι ακόλουθες: 

- Ανεύρεση και επισκευή εμφανών ή αφανών βλα¬ 
βών. 

- Κατασκευή των νέων διακλαδώσεων (παροχών) σύμ¬ 
φωνα με τον Κανονισμό Αποχέτευσης. 

- Έλεγχος συστήματος της λειτουργίας των συλ- 
λεκτηρίων αγωγών και του κεντρικού αποχετευτικού 
αγωγού. 

- Μετατόπιση αγωγών. 

- Λαθραίες συνδέσεις (εντοπισμός). 

- Εργασίες προς ιδιώτες (ξεβουλώματα κ.λπ.) μετά 
από αίτηση. 

Το συνεργείο Συντήρησης Δικτύου Αποχέτευσης λαμ¬ 
βάνει τα απαραίτητα μέτρα προστασίας, σε συνεργασία 
με τον Προϊστάμενο Τεχνικής Υπηρεσίας και μεριμνά 
για τον εφοδιασμό των εργαζόμενων με τον κατάλληλο 
εξοπλισμό. 

Μεριμνά επίσης για την εφαρμογή των μέτρων προ¬ 
στασίας και τον έλεγχο της υγείας των εργαζόμενων 
όπως καθορίζονται από το Γ ραφείο Ασφάλειας Εργα¬ 
σίας. 

Τηρεί το ημερολόγιο εργασιών. 

19.3. Τηλεέλεγχος - Τηλεχειρισμός δικτύου ύδρευ¬ 
σης. 

Είναι υπεύθυνος για τον καθημερινό έλεγχο της λει¬ 
τουργίας του συστήματος τηλεελέγχου και τηλεχειρι¬ 
σμού με κατάλληλο προσωπικό. 

Ενημερώνει τον υπεύθυνο του γραφείου σχετικά με 
την κατάσταση του δικτύου. 

Τηρεί το ημερολόγιο και στατιστικά στοιχεία της λει¬ 
τουργίας του δικτύου. 

Φροντίζει για την συντήρηση του συστήματος. 

Άρθρο 20ο 

Γραφείο Μελετών και Κατασκευής Έργων. 

Το γραφείο μελετών και κατασκευής έργων έχει τις 
ακόλουθες αρμοδιότητες: 

- Φροντίζει για την εκπόνηση και έγκριση μελετών για 
τα έργα της Επιχειρήσεις. 

- Φροντίζει για τις νόμιμες διαδικασίες ανάθεσης με¬ 
λετών σε τρίτους και παρακολουθεί τη σύνταξη και 
έγκριση τους. 

- Συντάσσει τα τεύχη δημοπράτησης των έργων και 
εισηγείται τον τρόπο δημοπράτησης προς το Διοικητικό 
Συμβούλιο για έγκριση. 

- Φροντίζει για την κατασκευή των έργων με αυτεπι¬ 
στασία σύμφωνα με τη ισχύουσα Νομοθεσία. 

- Φροντίζει για την επίβλεψη των έργων με εργολαβία 
σύμφωνα με την Νομοθεσία για την εκτέλεση δημοσίων 
έργων. 

- Φροντίζει για την περάτωση και παραλαβή των 
έργων (αυτεπιστασία και εργολαβία) σύμφωνα με τις 
διατάξεις της Νομοθεσίας. 

- Ελέγχει στην κατασκευή ή την εφαρμογή των δια¬ 
τάξεων που αφορούν την προστασία των εργαζόμενων 
και αυτών που αφορούν την σήμανση των έργων για 
την αποφυγή ατυχημάτων. 

- Τηρεί το τεχνικό αρχείο της Επιχειρήσεις. 

Άρθρο 21ο 

Γραφείο προμηθειών - Αποθήκης - Διαχείρισης 
και Συντήρησης οχημάτων και εξοπλισμού. 

21.1. Προμήθειες. 

- Προγραμματίζει την εκτέλεση των προμηθειών κα¬ 
θορίζοντας τις ποσότητες, τις τεχνικές προδιαγραφές 
των υλικών και τον τρόπο προμήθειας, όπως ορίζει η 
νομοθεσία. 

- Καθορίζει τους όρους δημοπράτησης των προμη¬ 
θειών σε συνεργασία με τον προϊστάμενο της Τεχνικής 
Υπηρεσίας. 

- Προγραμματίζει την διεξαγωγή των δημοπρασιών 
και παρακολουθεί την διαδικασία έγκρισης αυτών. Με¬ 
ριμνά για την συνεδρίαση της επιτροπής διεξαγωγής 
των δημοπρασιών. 

- Συντάσσει τα σχέδια των συμφωνητικών, παρακο¬ 
λουθεί την υλοποίηση των παραγγελιών. Παρακολουθεί 
την εξέλιξη των προμηθειών. 

- Μεριμνά για την εκτέλεση ποιοτικού ελέγχου των 
υλικών όπως προβλέπει η Νομοθεσία. 

- Τηρεί Αρχείο και ενημερώνεται στον τομέα των υλι¬ 
κών και μηχανημάτων και ενημερώνει τα αντίστοιχα 
γραφεία. 

21.2. Αποθήκη. 

- Εξασφαλίζει κατάλληλους χώρους για την αποθή¬ 
κευση των υλικών με την τήρηση των σχετικών τεχνικών 
προδιαγραφών. 


- Εξασφαλίζει την ομαλή διακίνηση των υλικών στο 
χώρο της αποθήκης, δημιουργώντας κατάλληλους δι¬ 
αδρόμους κυκλοφορίας. 

- Παραλαμβάνει τα υλικά από την επιτροπή παραλαβής 
και επιμελείται την τήρηση και εφαρμογή κανονισμού 
διαχείρισης υλικών με συγκεκριμένο μηχανογραφικό 
πρόγραμμα. 

- Παρακολουθεί τη διακίνηση των υλικών και εξοπλι¬ 
σμού από την αποθήκη στο χώρο των έργων (εξαγωγή, 
επιστροφή κ.λπ.) σύμφωνα με τις οδηγίες του Προϊστα¬ 
μένου Τεχνικής Υπηρεσίας. 

- μεριμνά για την ετήσια απογραφή των υλικών και 
εξοπλισμού σύμφωνα με την ισχύουσα Νομοθεσία και 
την παραδίδει έγκαιρα στη Διοικητική και Οικονομική 
Υπηρεσία. 

- Παρακολουθεί και ενημερώνει άμεσα τον υπεύθυνο 
του γραφείου για την μείωση της διαθέσιμης ποσότητας 
υλικών κάτω από την ελάχιστη επιτρεπόμενη. 

- Μεριμνά για την εκποίηση άχρηστου ή παλαιού υλι¬ 
κού και την νομότυπη καταστροφή του, σύμφωνα με 
την ισχύουσα Νομοθεσία. 

21.3. Διαχείριση και συντήρηση Οχημάτων και Εξο¬ 
πλισμού. 

- Παρακολουθεί την λειτουργία, την συντήρηση των 
μηχανημάτων, οχημάτων και του εξοπλισμού της επι¬ 
χείρησης και διαπιστώνει την τυχόν φθορά τους. 

- Μεριμνά για τον προγραμματισμό της συντήρησης 
των οχημάτων και του εξοπλισμού (ΚΤΕΟ κ.λ.π.). 

- Ελέγχει σε συνεργασία με τον Προϊστάμενο, την 
κατανάλωση καυσίμων. 

- Μεριμνά για τον έγκαιρο ανεφοδιασμό των οχημά¬ 
των με καύσιμα. 

- Μεριμνά για την πιστή εφαρμογή του Κώδικα Οδικής 
Κυκλοφορίας (Κάρτα καυσαερίων, άδειες κυκλοφορίας, 
ασφάλεια οχήματος κ.λ.π.). 

- Μεριμνά για τον εφοδιασμό των οχημάτων με τα 
συνοδευτικά έγγραφα σύμφωνα με τη Νομοθεσία. 

- Τηρεί τους φακέλους των οχημάτων και του εξο¬ 
πλισμού. 

Άρθρο 22ο 

Γ ραφείο Περιβάλλοντος 

Οι αρμοδιότητες του γραφείου παρουσιάζονται πα¬ 
ρακάτω: 

22.1 Εγκατάσταση Επεξεργασίας λυμάτων (Ε.Ε.Λ.). 

- Παρακολουθεί όλα τα στάδια λειτουργίας της εγκα¬ 
τάστασης επεξεργασίας λυμάτων και παίρνει τα απα¬ 
ραίτητα μέτρα για την εξασφάλιση της. 

- Φροντίζει για τον εφοδιασμό της εγκατάστασης με 
υλικά και όργανα απαραίτητα για τον έλεγχο και την 
ασφάλεια των εγκαταστάσεων και του προσωπικού. 

- Τηρεί στατιστικά στοιχεία σχετικά με τις παραμέ¬ 
τρους των εισερχόμενων λυμάτων και των εξερχόμενων 
υδάτων προς τον αποδέκτη. Οι παράμετροι ελέγχονται 
καθημερινά στο Χημείο της εγκατάστασης. 

- Φροντίζει να εφαρμόζεται ο κανονισμός ασφαλείας 
της εγκατάστασης και του προσωπικού, όπως ορίζουν 
οι ισχύουσες Νομοθεσίες. 

- Έχει την ευθύνη της πυρασφάλειας της εγκατά¬ 
στασης. 

- Μεριμνά για την άριστη διάθεση της παραγόμενης 
ενεργού ιλύος και εξερχόμενων υδάτων. 

- Φροντίζει για τη βελτίωση της λειτουργίας της 
εγκατάστασης με στόχο τη μείωση των σχετικών δα¬ 
πανών. 

- Συντάσσει τις προτάσεις για τον ετήσιο προϋπολο¬ 
γισμό της εγκατάστασης σε συνεργασία με τον Προ¬ 
ϊστάμενο. 

- Συνεργάζεται με το γραφείο ασφάλειας εργασίας 
για προβλήματα που αφορούν την ασφάλεια και υγεία 
των εργαζόμενων. 

- Συνεργάζεται με τον Τεχνικό επιβλέποντα της εγκα¬ 
τάστασης, όπως ορίζει η σχετική Νομοθεσία. 

- Μεριμνά για την καθαριότητα του χώρου. 

- Μεριμνά για τις αναλύσεις δειγμάτων ιδιωτών ή φο¬ 
ρέων μετά από αίτηση τους. 

- Δειγματοληψίες και αναλύσεις των λυμάτων από 
Βιομηχανίες, τα δίκτυα αποχέτευσης και των εγκατα¬ 
στάσεων επεξεργασίας. 

22.2. Ποιοτικού ελέγχου πόσιμου νερού. 

Είναι υπεύθυνο για το χημικό και υγειονομικό έλεγ¬ 
χο νερού και υδάτινου περιβάλλοντος, εργαστηριακές 
αναλύσεις πόσιμου νερού. 

Στις αρμοδιότητες του είναι: 

- Ημερήσιο έλεγχος της ποιότητας του νερού στα 
σημεία που καθορίστηκαν σύμφωνα με τη Νομοθεσία. 

- Ημερήσιος έλεγχος της κανονικής απολύμανσης του 
δικτύου διανομής και την αποτελεσματικότερη προστα¬ 
σία της δημόσιας υγείας. 

- Μέριμνα για τον περιοδικό έλεγχο της ποιότητας 
πόσιμου νερού από τις πηγές και τις δεξαμενές απο¬ 
θήκευσης. 

- Υγειονομική έρευνα για τον εντοπισμό εστιών ρύ¬ 
πανσης - μόλυνσης σε αυτό. 

- Συνεργασία με τις Δημόσιες Υπηρεσίες Υγιεινής. 

-Μεριμνά για την εξασφάλιση των αναγκαίων υλικών 

για την λειτουργία του Χημείου. 

- Μεριμνά για τις αναλύσεις δειγμάτων των ιδιωτών 
ή φορέων μετά από την αίτηση τους. 

- Μεριμνά για την βελτίωση του εξοπλισμού του Χη¬ 
μείου. 

- Τηρεί το αρχείο του Χημείου. 

- Τηρεί στατιστικά στοιχεία. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
Αρθρο 23α 

Διακρίσεις Προσωπικού. 

1. Το προσωπικό της Επιχείρησης διακρίνεται σε τα¬ 
κτικό και έκτακτο. 

Τακτικό είναι το προσωπικό που καλύπτει πάγιες ανά¬ 
γκες της επιχείρησης, κατέχει τις οργανικές θέσεις που 
προβλέπονται από τον παρόντα οργανισμό και η υπηρε¬ 
σιακή και εργασιακή του σχέση και κατάσταση ρυθμίζο¬ 
νται από τον Οργανισμό Εσωτερικής Υπηρεσίας. 

Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων ανα¬ 
γκών της επιχείρησης ή για την εκτέλεση των έργων 
με αυτεπιστασία. 

2. Η εργασιακή σχέση που συνδέει το προσωπικό με 
την Επιχείρηση είναι σχέση εργασίας ιδιωτικού δικαίου 


αορίστου χρόνου, για το τακτικό προσωπικό και ορι¬ 
σμένου χρόνου για το έκτακτο. 

Αρθρο 24ο 

Κάλυψη Οργανικών θέσεων 

1. Ο αριθμός των θέσεων του τακτικού προσωπικού 
καθορίζεται από τον παρόντα Οργανισμό. 

2. Για την πλήρωση των οργανικών θέσεων απαιτού¬ 
νται τα προβλεπόμενα από τον παρόντα οργανισμό 
τυπικά και ειδικά προσόντα διορισμού. Κανένας υπάλ¬ 
ληλος δεν μπορεί να καταλάβει οργανική θέση, αν δεν 
έχει τα απαιτούμενα για κάθε θέση τυπικά και ειδικά 
προσόντα, όπως αυτά προβλέπονται στο άρθρο 13 του 
παρόντος Κανονισμού. 

3. Ο προσλαμβανόμενος πριν καλύψει τη σχετική ορ¬ 
γανική θέση, διανύει το στάδιο δοκιμασίας. Στο δο¬ 
κιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Οργανισμό 
εσωτερικής Υπηρεσίας. 

4. Ο αριθμός των οργανικών θέσεων μπορεί να αυ- 
ξομειωθεί ανάλογα με τις υπηρεσιακές ανάγκες. Για 
την αυξομείωση των οργανικών θέσεων απαιτείται 
τροποποίηση του Οργανισμού Εσωτερικής Υπηρεσίας, 
μετά από απόφαση του Διοικητικού Συμβουλίου της 
επιχείρησης. 

5. Σε περίπτωση μείωσης του αριθμού των οργανικών 
θέσεων το πλεονάζον προσωπικό δεν απολύεται, αλλά 
παραμένει ως υπεράριθμο και αξιοποιείται ανάλογα με 
τα προσόντα του. 

Άρθρο 25ο 
Μητρώο Προσωπικό 

1. Γ ια το προσωπικό της Επιχείρησης τηρείται μη¬ 
τρώο, που παρέχει για κάθε εργαζόμενο τα παρακάτω 
στοιχεία: 

Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

Τον αριθμό της απόφασης πρόσληψης του, τα τυπικά 
και ειδικά προσόντα του, τον κλάδο και την ειδικότητα 
του, τις θέσεις στις οποίες τοποθετήθηκε από την πρό¬ 
σληψη του, τον αριθμό των αποφάσεων για οικονομική 
προαγωγή και λήψη επιδομάτων. 

Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. Το ανωτέρω μητρώο τηρείται και ενημερώνεται με 
ευθύνη του Γ ραφείου Προσωπικού. 

Άρθρο 26 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και 
καθήκον: 

- Να γνωρίζει και να τηρεί τις διατάξεις του παρό¬ 
ντος οργανισμού, όπως και κάθε άλλου κανονισμού της 
Επιχείρησης. 

- Να εκτελεί το υπηρεσιακό του καθήκον με επιμέλεια 
και ευσυνειδησία. 

- Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχεί της 
Επιχείρησης που χρησιμοποιεί για την εκτέλεση της 
υπηρεσία. 

- Να φροντίζει για την καλή συντήρηση των προανα- 
φερόμενων περιουσιακών στοιχείων της Επιχείρησης 

και να προβαίνει στις κατάλληλες υπηρεσιακές ενέργει¬ 
ες για την καλή συντήρηση, βελτίωση ή αντικατάσταση 
τους. 

- Να προέρχεται έγκαιρα στην υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

- Να ενημερώνει αμέσως τον προϊστάμενο ή το γρα¬ 
φείο προσωπικού της Υπηρεσίας σε περίπτωση απου¬ 
σίας λόγω ασθένειας ή άλλης ανώτερης βίας. 

- Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής 
ή οικογενειακής του κατάστασης. Υποχρεούται επίσης 
να δηλώνει στην Υπηρεσία τυχόν παροχές από Οργα¬ 
νισμούς ή Ασφαλιστικούς φορείς. 

- Να αναφέρει ιεραρχικά στην υπηρεσία του καθετί 
που από τη φύση της δουλείας του διαπιστώνει ότι 
μπορεί να προκαλέσει υλική ή ηθική ζημιά στην Επι¬ 
χείρηση. 

- Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο ανεξαίρετα το προ¬ 
σωπικό με ευγένεια και τον επιβαλλόμενο κατά περί¬ 
πτωση σεβασμό. 

- Να εκτελεί υποχρεωτικά κάθε εντολή του προϊστα¬ 
μένου του. Μετά την εκτέλεση της εντολής και εφόσον 
κατά την κρίση του αυτή ήταν πέραν από τις υπηρεσια¬ 
κές του υποχρεώσεις, μπορεί να υποβάλλει τις αντιρρή¬ 
σεις του με γραπτή αναφορά στα αρμόδια πειθαρχικά 
όργανα, τα οποία εξετάζουν την αναφορά και αν κριθεί 
βάσιμη κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

α. Ο εργαζόμενος θεωρεί ότι η εκτέλεση της θέτει σε 
σοβαρούς κινδύνους την υγεία του. 

Στην περίπτωση αυτή ο Διευθυντής εξετάζει αμέσως 
και επιτόπια το επικίνδυνο ή μη της εντολής, λαμβά¬ 
νει τα κατάλληλα μέτρα και ενημερώνει το Διοικητικό 
Συμβούλιο. 

β. Ο εργαζόμενος έχει τη γνώμη ότι η εντολή που 
του δόθηκε είναι αντίθετη με τον Οργανισμό Εσωτερι¬ 
κής Υπηρεσίας και το συμφέρον της Επιχείρησης. Τότε 
οφείλει αμέσως και χωρίς καθυστέρηση που οδηγεί σε 
ματαίωση της εντολής και ζημία της Επιχείρησης, να 
κάνει γνωστές τις επιφυλάξεις του στο Διευθυντή. Αν 
ο Διευθυντής συμφωνήσει με την εντολή του Προϊστα¬ 
μένου Υπηρεσίας, ο εργαζόμενος υποχρεούται να την 
εκτελέσει και μπορεί να υποβάλει γραπτή αναφορά στο 
αρμόδιο Πειθαρχικό όργανο. 

- Το προσωπικό έχει την υποχρέωση, τηρώντας την 
ιεραρχία, να αναφέρεται και να υποβάλει κάθε αίτηση, 
σύσταση ή παράπονο για οποιοδήποτε θέμα. 

- Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωση κατά την σειρά τη ιεραρχίας, του αρμόδιου 
Προϊσταμένου. 

- Ακόμα επιτρέπεται παράκαμψη της ιεραρχίας, όταν ο 
εργαζόμενος μετά την πάροδο ενός μηνός από την υπο¬ 
βολή της αίτησης, αναφοράς κ.λ.π. δεν έλαβε απάντηση 
από τον προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να απο- 
τελέσει πειθαρχικό παράπτωμα. 

- Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσι¬ 
ακών εντολών από τους υφισταμένους του, παρέχο¬ 


ντας κάθε οδηγίας και διευκόλυνση για την αρτιότερη 
εκτέλεση του υπηρεσιακού έργου και την αύξηση της 
παραγωγικότητας γενικότερα. 

- Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και 
τις υποχρεώσεις του, το περιεχόμενο των εγκυκλίων, 
υπηρεσιακών οδηγιών, διαταγών και ανακοινώσεων, 
που έχουν σχέση με την εκτέλεση του υπηρεσιακού 
καθήκοντος και τη γενικότερη συμπεριφορά του προ¬ 
σωπικού. 

ΚΕΦΑΛΑΙΟ Β' 

ΠΡΟΣΛΗΨΗ ΠΡΟΣΩΠΙΚΟΥ 

Αρθρο 27ο 

Πρόσληψη Τακτικού Προσωπικού. 

1. Η απόφαση για πρόσληψη του τακτικού προσωπι¬ 
κού λαμβάνεται από το Διοικητικό Συμβούλιο, κατόπιν 
εγγράφου εισηγήσεως του Διευθυντή, εφόσον υπάρ¬ 
χουν κενές οργανικές θέσεις και πάγιες ανάγκες της 
Επιχείρησης. Το Διοικητικό Συμβούλιο με την απόφαση 
του αποφασίζει τόσο για τη συνδρομή των ανωτέρω 
προϋποθέσεων όσο και για τον αριθμό και τις ειδικό¬ 
τητες του τακτικού προσωπικού για την πρόσληψη του 
οποίου θα δημοσιευτεί η σχετική προκήρυξη. 

2. Η πρόσληψη του τακτικού προσωπικού γίνεται με 
απόφαση του Διοικητικού Συμβουλίου, κατά τα οριζό¬ 
μενα πιο κάτω: 

3. Για την πλήρωση των θέσεων του τακτικού προ¬ 
σωπικού: 

α. Του διοικητικού προσωπικού κατηγοριών Π.Ε., Τ.Ε. 
και Δ.Ε. και 

β. Του προσωπικού κατηγορίες Υ.Ε. (πλην εργατοτεχνι- 
κού) η πρόσληψη γίνεται από την Επιχείρηση σύμφωνα 
με το άρθρο 18 ν. 2190/1994, όπως αντικαταστάθηκε με 
το άρθρο 3 ν. 2527/1997 ή όπως ήθελε τροποποιηθεί ή 
αντικατασταθεί στο μέλλον. 

4. Για την πλήρωση των θέσεων του τακτικού προ¬ 
σωπικού: 

α. Του μη διοικητικού προσωπικού (τεχνικού κ.λ.π.) 

β. Του εργατοτεχνικού προσωπικού κατηγορίας Υ.Ε. 

Η πρόσληψη γίνεται από την Επιχείρηση, κατόπιν απο- 
φάσεως του Διοικητικού Συμβουλίου, με τα προσόντα 
και τα κριτήρια επιλογής που περιλαμβάνονται στις 
διατάξεις του παρόντος, διασφαλιζόμενης της δημο¬ 
σιότητας, της διαφάνειας, της αντικειμενικότητας και 
της αξιοκρατίας. 

Η προκήρυξη δημοσιεύεται σε δύο τουλάχιστον ημε¬ 
ρήσιες τοπικές εφημερίδες και οι ενδιαφερόμενοι, εντός 
της οριζόμενης προθεσμίας, υποβάλλουν όλα τα δικαιο- 
λογητικά τους που με βάση τον παρόντα, αποδεικνύουν 
τα τυπικά και ειδικά προσόντα τους. 

Η αξιολόγηση αυτών γίνεται από το Διοικητικό Συμ¬ 
βούλιο της Επιχείρησης, το οποίο βαθμολογεί κάθε 
υποψήφιο με βάση τα παρακάτω κριτήρια: 

ΚΡΙΤΗΡΙΟ - ΠΕΡΙΓΡΑΦΗ - ΒΑΘΜΟΣ 

1. Τυπικά προσόντα - Τα απαιτούμενα από τον παρό¬ 
ντα Οργανισμό - 20 

2. Ειδικά προσόντα - Τα απαιτούμενα από τον παρόντα 
Οργανισμό - 40 

3. Συνέντευξη - Πληρότητα, επάρκεια, προσωπικότητα 
παρουσία κ,λπ. του υποψηφίου - 40 

Η αξιολόγηση - βαθμολόγηση των υποψηφίων από το 
Διοικητικό Συμβούλιο γίνεται ως ακολούθως: 

Κάθε υποψήφιος βαθμολογείται από κάθε ένα μέλος 
του Δ.Σ. για κάθε ένα από τα ανωτέρω κριτήρια ξεχω¬ 
ριστά. Η συνδρομή του ελάχιστου απαιτούμενου από 
τον παρόντα Οργανισμό τυπικού ή ειδικού προσόντος 
βαθμολογείται με το ήμισυ της ανώτατης βαθμολογί¬ 
ας του αντίστοιχου κριτηρίου (ήτοι με βαθμούς 10 ή 
20 αντιστοίχως). Κάθε επιπλέον απαιτούμενο τυπικό ή 
ειδικό προσόν προσαυξάνει την βαθμολογία του υπο¬ 
ψηφίου αναλόγως, μέχρι την ανώτατη, για το κριτήριο, 
βαθμολογία. Το άθροισμα των βαθμών που λαμβάνει ο 
κάθε υποψήφιος από το σύνολο των μελών του Δ.Σ. που 
συμμετέχουν στην συνεδρίαση, αποτελεί την βαθμολο¬ 
γία του στο αντίστοιχο κριτήριο. Η τελική βαθμολογία 
κάθε υποψηφίου είναι το άθροισμα των βαθμών που 
έλαβε σε όλα τα κριτήρια. Οι υποψήφιοι κατατάσσονται 
στον τελικό πίνακα κατάταξης με βάση την ανωτέρω 
βαθμολογία τους, αρχίζοντας από αυτόν που έλαβε την 
μεγαλύτερη βαθμολογία, αμέσως εν συνέχεια αυτός 
που έχει λάβει την αμέσως μικρότερη βαθμολογία και 
ούτω καθεξής. 

5. Κάθε προσλαμβανόμενος πρέπει να έχει τα προ- 
βλεπόμενα από τον Οργανισμό Εσωτερικής Υπηρεσίας 
προσόντα της αντίστοιχης ειδικότητας. 

6. Κάθε πρόσληψη είναι δοκιμαστική. Ο χρόνος της 
δοκιμής είναι ένα έτος πραγματικής υπηρεσίας, στην 
διάρκεια του οποίου με αιτιολογημένη απόφαση του Δι¬ 
οικητικού Συμβουλίου είναι δυνατή η απόλυση, αν ο ερ¬ 
γαζόμενος δεν μπορεί να ανταποκριθεί στα καθήκοντα 
ειδικότητας για την οποία προσελήφθηκε. Το αργότερο 
μέσα σε ένα μήνα από τη συμπλήρωση του έτους της 
δοκιμαστικής υπηρεσίας το Διοικητικό Συμβούλιο πρέπει 
να αποφασίσει για την ένταξη στο τακτικό προσωπικό 
ή την απόλυσή του. Αν δεν αποφανθεί, μετά την παρέ¬ 
λευση της παραπάνω προθεσμία η πρόσληψη γίνεται 
αυτοδίκαια οριστική. 

Άρθρο 28ο 

Πρόσληψη Εκτάκτου προσωπικού 

1. Απόφαση για πρόσληψη του έκτακτου προσωπικού 
λαμβάνεται από το Διοικητικό Συμβούλιο, κατόπιν εγ¬ 
γράφου εισηγήσεως του Διευθυντή, εφ' όσον υπάρχουν 
έκτακτες ανάγκες ή εφ' όσον το τακτικό προσωπικό δεν 
επαρκεί για την εκτέλεση του επενδυτικού προγράμμα¬ 
τος της Επιχείρησης. Το Διοικητικό Συμβούλιο με την 
απόφασή του αποφασίζει τόσο για την ύπαρξη των 
ανωτέρω αναγκών όσο και για τον αριθμό και τις ειδι¬ 
κότητες του έκτακτου προσωπικού για την πρόσληψη 
του οποίου θα δημοσιευθεί η σχετική προκήρυξη. 

1. Η πρόσληψη (επιλογή) του έκτακτου προσωπικού 
γίνεται είτε με απόφαση του Διοικητικού Συμβουλίου, 
είτε με απόφαση Ειδικής Επιτροπής, την συγκρότηση 
και σύνθεση της οποίας αποφασίζει το Διοικητικό Συμ¬ 
βούλιο, κατά τα οριζόμενα πιο κάτω: 

2. Για την πλήρωση θέσεων του έκτακτου προσωπι¬ 
κού: 

α. του διοικητικού προσωπικού κατηγοριών Π.Ε., Τ.Ε. 
και Δ.Ε. και 

β. του προσωπικού κατηγορίας Υ.Ε. (πλην εργατοτεχνι- 
κού) η πρόσληψη γίνεται από την Επιχείρηση σύμφωνα 
με το άρθρο 21 ν. 2190/1994, όπως ισχύει σήμερα ή όπως 
ήθελε τροποποιηθεί ή αντικατασταθεί στο μέλλον. 

3. Γ ια την πλήρωση των θέσεων του έκτακτου προ¬ 
σωπικού: 

α. Του μη διοικητικού προσωπικού (τεχνικού κ.λπ.). 

β. Του εργατοτεχνικού προσωπικού κατηγορίας Υ.Ε. 
η πρόσληψη γίνεται από την Επιχείρηση, κατόπιν απο- 
φάσεως του Διοικητικού Συμβουλίου, ή της οριζόμενης 
από το Δ.Σ. Ειδικής Επιτροπής, με τα προσόντα και τα 
κριτήρια επιλογής που περιλαμβάνονται στις διατάξεις 
του παρόντος, διασφαλιζόμενης της δημοσιότητας, της 
διαφάνειας, της αντικειμενικότητας και της αξιοκρατίας. 
Η προκήρυξη δημοσιεύεται σε δύο τουλάχιστον ημερή¬ 
σιες τοπικές εφημερίδες και οι ενδιαφερόμενοι, εντός 
της οριζόμενης προθεσμίας, όλα τα δικαιολογητικά τους 
που, με βάση τον παρόντα, αποδεικνύουν τα τυπικά και 
ειδικά προσόντα τους. 

Η αξιολόγηση αυτών γίνεται από το Διοικητικό Συμ¬ 
βούλιο της Επιχείρησης, ή από την οριζόμενη από το 
Δ.Σ. Ειδική Επιτροπή, που βαθμολογεί κάθε υποψήφιο 
με βάση τα παρακάτω κριτήρια: 

ΚΡΙΤΗΡΙΟ - ΠΕΡΙΓΡΑΦΗ - ΒΑΘΜΟΣ 

1. Τυπικά προσόντα - Τα απαιτούμενα από τον παρό¬ 
ντα Οργανισμό - 20 

2. Ειδικά προσόντα - Τα απαιτούμενα από τον παρόντα 
Οργανισμό - 40 

3. Συνέντευξη - Πληρότητα, επάρκεια, προσωπικότητα 
παρουσία κ.λπ, του υποψηφίου - 40 

Η αξιολόγηση - βαθμολόγηση των υποψηφίων από 
το Διοικητικό Συμβούλιο ή από την οριζόμενη από το 
Δ.Σ. Ειδική Επιτροπή, γίνεται ως ακολούθως: Κάθε υπο¬ 
ψήφιος βαθμολογείται από κάθε ένα μέλος του Δ.Σ. ή 
της Ειδικής Επιτροπής για κάθε ένα από τα ανωτέρω 
κριτήρια ξεχωριστά. Η συνδρομή του ελάχιστου απαι- 
τούμενου από τον παρόντα Οργανισμό τυπικού ή ειδικού 
προσόντος βαθμολογείται με το ήμισυ της ανώτατης 
βαθμολογίας του αντίστοιχου κριτηρίου (ήτοι με βαθ¬ 
μούς 10 ή 20 αντιστοίχως). Κάθε επιπλέον απαιτούμενο 
τυπικό ή ειδικό προσόν προσαυξάνει την βαθμολογία 
του υποψηφίου αναλόγως, μέχρι την ανώτατη, για το 
κριτήριο, βαθμολογία. Το άθροισμα των βαθμών που 
λαμβάνει ο κάθε υποψήφιος από το σύνολο των μελών 
του Δ.Σ. που συμμετέχουν στην συνεδρίαση αποτελεί 
την βαθμολογία του στο αντίστοιχο κριτήριο. Η τελική 
βαθμολογία κάθε υποψηφίου είναι το άθροισμα των 
βαθμών που έλαβε σε όλα τα κριτήρια. Οι υποψήφιοι 
κατατάσσονται στον τελικό πίνακα κατάταξης με βάση 
την ανωτέρω βαθμολογία τους αρχίζοντας από αυτόν 
που έλαβε την μεγαλύτερη βαθμολογία, αμέσως εν 
συνεχεία αυτός που έχει λάβει την αμέσως μικρότερη 
βαθμολογία και ούτω καθ' εξής. 

5. Γ ια την πρόσληψη του έκτακτου προσωπικού λαμ- 
βάνονται υπόψη τα ειδικά και τα τυπικά προσόντα που 
απαιτούνται και για το τακτικό προσωπικό (Αρθρο 13). 

6. Για την απόδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλλει τα της Επιχείρησης και της κειμένης νο¬ 
μοθεσίας απαιτούμενα δικαιολογητικά. 

7. η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη έκτα¬ 
κτου προσωπικού. 

8. Συμβάσεις έργου. Με απόφαση του Δ.Σ. ή του Προ¬ 
έδρου μπορεί να ανατίθεται έργο με σύμβαση μίσθω¬ 
σης έργου, για την κάλυψη αναγκών και για το οποίο 
η επιχείρηση δεν διαθέτει το απαιτούμενο προσωπικό. 

Στην ίδια απόφαση καθορίζεται το ύψος της αμοιβής, 
οι βεβαιώνοντες την άρτια εκτέλεση του έργου και το 
χρονικό διάστημα περαίωσης. 

Άρθρο 29ο 

Γενικά Προσόντα πρόσληψης 

1. Κάθε πρόσωπο που προσλαμβάνεται σε οργανική 
θέση πρέπει: 

Να έχει ελληνική υπηκοότητα ή να είναι πολίτης κρά¬ 
τους μέλους της Ευρωπαϊκής Ένωσης. 

Να κριθεί ικανό για την εργασία που πρόκειται να 
προσφέρει ύστερα από εξέταση της υγειονομικής υπη¬ 
ρεσίας του Ι.Κ.Α. ή από Γ ενικό Κρατικό Νοσοκομείο. 

Να έχει τυπικά και ειδικά προσόντα της ειδικότητας 
για την οποία προσλαμβάνεται, όπως αυτά προκύπτουν 
από το άρθρο 13 του παρόντος οργανισμού. 

Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, παραβίαση 
καθήκοντος, ή άλλο παρεμφερές αδίκημα. 

1. Για την απόδειξη της συνδρομής των παραπάνω 
προϋποθέσεων ο προσλαμβανόμενος υπάλληλος πρέπει 
να υποβάλει τα υπό της Επιχείρησης και της κείμενης 
νομοθεσίας απαιτούμενα δικαιολογητικά. 

Άρθρο 30ο 
Κωλύματα Διορισμού 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτι¬ 
κού προσωπικού. 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, (ΟΤΑ ή Ν.Π.Δ.Δ. ή άλλης Δ.Ε.Υ.Α.). 

3. Η τυχόν παραγραφή αδικήματος από εκείνα που η 
παραπομπή αποτελεί κώλυμα πρόσληψης δεν αίρει το 
κώλυμα σε περίπτωση απονομής χάριτος. 

Άρθρο 31ο 

Πρόσληψη κατά παράβαση του Οργανισμού 
Εσωτερικής Υπηρεσίας. 

Πρόσληψη τακτικού προσωπικού με παράβαση του 
Οργανισμού Εσωτερικής Υπηρεσίας, ανακαλείται μέσα 
σε διάστημα το πολύ ενός έτους. Αν το πρόσωπο που 
προσελήφθηκε συντέλεσε στην αντικανονική πρόσληψή 
του, τότε η πρόσληψη ανακαλείται και μετά την πα¬ 
ρέλευση του έτους. Η ανάκληση έχει την έννοια ότι η 
εργασιακή σύμβαση είναι άκυρη από την αρχή. 

ΚΕΦΑΑΑΙΟ Γ' 

ΑΠΟΔΟΧΕΣ ΠΡΟΣΩΠΙΚΟΥ 

Αρθρο 32ο 

Μισθολογική κατάταξη και εξέλιξη Προσωπικού 

Οι αποδοχές του τακτικού προσωπικού της επιχείρη¬ 
σης καθορίζονται ως εξής: 

1. Σύμφωνα με το ισχύον κάθε φορά μισθολόγιο των 
μονίμων υπαλλήλων Ο.Τ.Α. (Ενιαίο Μισθολόγιο), με τις 
παρακάτω διαφοροποιήσεις: 

1.1. Ασφαλιστικός φορέας είναι το Ι.Κ.Α. 

1.2. Το επίδομα Χριστουγέννων ορίζεται ίσο με τις 
αποδοχές ενός μηνός προσαυξημένο επί του συντελε¬ 
στή 0,04166 (Απόφαση 19040/1981, Φ.Ε.Κ. 742). 


1.3. Το επίδομα εορτών Πάσχα καθώς και το επίδομα 
αδείας ορίζεται ίσο με το ^ ενός μηνός προσαυξημένο 
επί του συντελεστή 0,04166. 

1.4. Το κίνητρο απόδοσης: 

α. Δεν περικόπτεται σε περίπτωση απουσίας λόγω 
αναρρωτικής αδείας. 

β. Υπόκειται σε ασφαλιστικές εισφορές. 

1.5. Δίδεται το επίδομα ειδικής απασχόλησης όπως 
στους υπάλληλους του Ο.Τ.Α. 

1.6. Έξοδα κίνησης δίδονται όπως στους υπάλληλους 
των Ο.Τ.Α. που καθορίζονται κάθε χρόνο με κοινή από¬ 
φαση Υπουργείου Εσωτερικών και Υπουργείου Οικο¬ 
νομικών. 

2. Με την Κλαδική Σύμβαση Εργασίας της Π.Ο.Ε. 
Δ.Ε.Υ.Α. όπως ισχύει κάθε φορά. 

3. Με την Ομοιοεπαγγελματική της ειδικότητας, όπως 
ισχύει κάθε φορά ή με παρόμοιες μετά από απόφαση 
του Δ.Σ. 

4. Με επιχειρησιακή που αφορά όλους τους εργαζό¬ 
μενους της επιχείρησης και υπογράφεται από το σω¬ 
ματείο της επιχείρησης και τον εργοδότη. 

5. Στο Διευθυντή, στον Προϊστάμενο Τεχνικής Υπηρε¬ 
σίας καταβάλλεται επίδομα για τη σύνταξη Τεχνικού 
προγράμματος ίσο με το 100% των ακαθάριστων απο¬ 
δοχών ενός μηνός. Στο Διευθυντή, στον Προϊστάμενο 
Διοικητικής και Οικονομικής Υπηρεσίας καταβάλλεται 
επίδομα Ισολογισμού ίσο με το 100% των ακαθάριστων 
αποδοχών ενός μηνός. Τα ανωτέρω επιδόματα κατα¬ 
βάλλονται εντός μηνός από την έγκρισή τους. Όταν το 
ανωτέρω ποσό καλύπτεται από την σύμβαση εργασίας 
που ακολουθούν δεν δίνεται το επίδομα αυτό. 

6. Το Διοικητικό Συμβούλιο για επιπρόσθετες εργα¬ 
σίες δύναται να αμείψει ανάλογα το προσωπικό που 
απασχολείται στις εργασίες αυτές. 

7. Το έκτακτο προσωπικό θα αμείβεται με την Ομοιο- 
επαγγελματική του Σύμβαση. Σε περίπτωση που η ειδι¬ 
κότητα του δεν έχει σύμβαση θα αμείβεται όπως ισχύει 
στην Π.Ο.Ε. Δ.Ε.Υ.Α. (Κλαδική). 

8. Το Διοικητικό Συμβούλιο έχει δικαίωμα παροχής 
πρόσθετων αποδοχών υπό μορφή επιδομάτων ή πριμ 
σε άτομα ή ομάδες εργαζομένων. 

ΚΕΦΑΛΑΙΟ Δ' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Αρθρο 33ο 
Είδη αδειών. 

Οι άδειες διακρίνονται σε: 

1. Κανονικές. 

2. Γ ια λόγους υγείας - εγκυμοσύνης - θανάτου - γά¬ 
μου. 

3. Χωρίς αποδοχές. 

4. Ειδικές. 

5. Γονικές. 

6. Ολιγόωρης απουσίας. 

Αρθρο 34ο 
Κανονικές άδειες 

1. Οι κανονικές άδειες χορηγούνται στους εργαζό¬ 
μενους όπως καθορίζεται κάθε φορά από τη σχετική 
νομοθεσία και τις αποφάσεις του Υπουργείου Εργασίας, 
με τρόπο που να επιτρέπει την κανονική και εύρυθμη 
λειτουργία της επιχείρησης. 




6078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η κανονική άδεια χορηγείται τμηματικά κατά τη 
διάρκεια του έτους ανάλογα με τις ανάγκες της υπηρε¬ 
σίας. Στην περίοδο του καλοκαιριού (Ιούνιος - Σεπτέμ¬ 
βριο), χορηγείται υποχρεωτικά τουλάχιστον το μισό της 
δικαιούμενης άδειας. 

3. Η χρονική διάρκεια των τμημάτων της αδείας και 
ο χρόνος χορήγησης κάθε τμήματός της καθορίζονται 
κατά την κρίση του Διευθυντή, ύστερα από γνώμη του 
προϊσταμένου του τμήματος του εργαζόμενου. 

4. Η χορήγηση των αδειών πρέπει να γίνεται με τρόπο 
που να επιτρέπει την κανονική και εύρυθμη λειτουργία 
της Επιχείρησης. 

5. Η άδεια μπορεί να ανακληθεί για τις ανάγκες της 
υπηρεσίας και μόνο για εξαιρετικούς λόγους. Το υπό¬ 
λοιπο της άδειας θα χορηγηθεί μέσα στο ίδιο ημερο¬ 
λογιακό έτος. 

6. Ο εργαζόμενος που αρνήθηκε να λάβει την κανονική 
του άδεια μέχρι τέλη Φεβρουάριου του επόμενου έτους, 
χάνει το δικαίωμα να την πάρει ή να την μετατρέψει 
σε χρήμα. 

Άρθρο 35ο 

Άδειες για λόγους υγείας - εγκυμοσύνης - θανάτου - 
γάμου. 

1. Σε κάθε εργαζόμενο χορηγείται άδεια απουσίας για 
λόγους υγείας εφόσον προκύπτει από γραπτή γνωμά¬ 
τευση του αρμόδιου ιατρού ή επιτροπής του Ι.Κ.Α., σύμ¬ 
φωνα με τα οριζόμενα από την εργατική νομοθεσία. 

2. Σε κάθε εργαζόμενο χορηγείται άδεια απουσίας 
για λόγους υγείας, εφόσον την ημέρα της ασθένειας 
του και μέχρι την ώρα έναρξης της εργασίας ειδο¬ 
ποιήσει τον προϊστάμενο του και τον Διευθυντή, με 
κάθε πρόσφορο τρόπο, για την ασθένειά του και την 
ανάγκη απουσίας του. Μέχρι την επόμενη μέρα οφείλει 
να προσκομίσει στο Διευθυντή ιατρική βεβαίωση από 
τον αρμόδιο γιατρό του ΙΚΑ, διαφορετικά η απουσία 
θεωρείται αδικαιολόγητη. 

3. Ο εργαζόμενος οφείλει να προσκομίσει στο Γρα¬ 
φείο Διοικητικής Υπηρεσίας έγγραφο, από το οποίο 
να προκύπτουν τα τυχόν επιδόματα που θα του κα¬ 
ταβάλλονται από το ΙΚΑ κατά το χρονικό διάστημα 
της άδειας απουσίας για λόγους υγείας, ώστε αυτά να 
αφαιρούνται από τις πλήρεις αποδοχές που εισπράττει 
από την Επιχείρηση στο χρόνο απουσίας του. 

4. Αδεια απουσίας για λόγους υγείας με πλήρεις απο¬ 
δοχές και χρονικό διάστημα μέχρι ένα μήνα σε ένα 
ημερολογιακό έτος, εγκρίνεται από τον Διευθυντή, ύστε¬ 
ρα από γραπτή γνωμάτευση του αρμόδιου γιατρού ή 
επιτροπής του ΙΚΑ. 

Αδεια απουσίας για λόγους υγείας με πλήρεις απο¬ 
δοχές και για χρονικό διάστημα μεγαλύτερο του ενός 
μηνός και μέχρι τρεις μήνες μέσα σε ένα ημερολο¬ 
γιακό έτους, εγκρίνεται από το Διοικητικό Συμβούλιο 
της Επιχείρησης, ύστερα από γραπτή γνωμάτευση του 
αρμόδιου γιατρού ή επιτροπής του ΙΚΑ. Αν προηγήθηκε 
άδεια μέχρι ένα μήνα από το Διευθυντή, το Διοικητικό 
Συμβούλιο μπορεί να εγκρίνει την υπόλοιπη μέχρι τη 
συμπλήρωση των τριών μηνών. 

Για τις άδεις απουσίας λόγω υγείας, τριήμερης διάρ¬ 
κειας τηρείται η εργατική νομοθεσία. 

5. Σε περίπτωση σοβαρής ασθένειας το Διοικητικό 
Συμβούλιο μπορεί να παρατείνει την άδεια απουσίας 
με πλήρεις αποδοχές για ένα ακόμα τρίμηνο, ώστε ο 


εργαζόμενος να μπορεί να απουσιάσει για λόγους υγεί¬ 
ας μέσα σε ένα ημερολογιακό έτους συνολικά μέχρι έξι 
μήνες, αφού προσκομίσει γνωμάτευση της αρμόδιας 
επιτροπής του ΙΚΑ. 

6. Το Διοικητικό Συμβούλιο, μετά την εξάντληση του 
εξάμηνου της προηγούμενης παραγράφου, μπορεί να 
χορηγήσει άδεια απουσίας για λόγους υγείας, χωρίς 
αποδοχές για δέκα οχτώ ακόμα μήνες, στη διάρκεια της 
οποίας δεν καταγγέλλει τη σύμβαση εργασίας, εφόσον 
αυτό απαιτεί η κατάσταση της υγείας του εργαζόμενου 
και πιστοποιείται από την αρμόδια επιτροπή του ΙΚΑ. 
Μετά την λήξη και του δεκαοχτάμηνου αυτού, αν ο 
εργαζόμενο δεν αναλάβει εργασία ή δεν είναι ικανός 
για εργασία απολύεται με καταγγελία της σύμβασης 
και εισπράττει τη προβλεπόμενη από τον Οργανισμό 
Εσωτερικής Υπηρεσίας εφάπαξ αποζημίωση. 

7. Στις έγκυες εργαζόμενες στην Επιχείρηση χορηγεί¬ 
ται άδεια σύμφωνα με τα οριζόμενα από την εργατική 
νομοθεσία, ύστερα από την προσκόμιση του πιστοποι¬ 
ητικού εγκυμοσύνης από τον αρμόδιο ιατρό του ΙΚΑ. 

8. Στις μητέρες εργαζόμενες χορηγείται μειωμένο 
ωράριο εργασίας σύμφωνα με τα οριζόμενα από την 
εκάστοτε ισχύουσα εργατική νομοθεσία. 

9. Σε περίπτωση θανάτου συζύγου ή συγγενούς μέχρι 
Β' βαθμού και εξ αγχιστείας, χορηγείται άδεια τριών 
ημερών με αποδοχές. 

10. Σε περίπτωση γάμου χορηγείται άδεια σύμφωνα 
με τα οριζόμενα από την εκάστοτε ισχύουσα εργατική 
Νομοθεσία. 

Αρθρο 36ο 

Άδεια χωρίς αποδοχές 

1. Κάθε εργαζόμενος έχει το δικαίωμα, μετά την εξά¬ 
ντληση της ετήσιας κανονική άδειας να λάβει άδεια 
απουσίας χωρίς αποδοχές για πραγματικά σοβαρούς 
λόγους (με αποδεικτικά στοιχεία). 

2. Ο Διευθυντής μπορεί να εγκρίνει άδεια χωρίς απο¬ 
δοχές για χρονικό διάστημα μέχρι πέντε (5) ημερών. 

3. Ο Πρόεδρος του Διοικητικού Συμβουλίου μπορεί να 
εγκρίνει άδεια χωρίς αποδοχές για χρονικό διάστημα 
μέχρι δέκα πέντε (15) ημερών, καθώς επίσης και σε 
περίπτωση άρνησης του Διευθυντή να χορηγήσει την 
άδεια. 

4. Το Διοικητικό Συμβούλιο μπορεί να εγκρίνει άδεια 
απουσίας χωρίς αποδοχές για χρονικό διάστημα μεγα¬ 
λύτερο των δέκα πέντε ημερών. 

Άρθρο 37ο 
Ειδικές άδειες 

1. Η συνδικαλιστική άδεια χορηγείται, όπως αυτή ορίζε¬ 
ται από την εκάστοτε ισχύουσα εργατική νομοθεσία. 

2. Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα 
εργατική νομοθεσία. 

α. Αδεια αιμοδοσίας με αποδοχές δύο (2) ημερών, σε 
αιμοδότες της Τράπεζας αίματος της Επιχείρησης. 

β. Αδεια άνευ αποδοχών για εξετάσεις όπως ορίζει 
η νομοθεσία. 

γ. Αδεια μιας (1) ημέρας με αποδοχές, ανά τρίμηνο, 
με έγκριση του Διοικητικού Συμβουλίου, γι' αυτούς που 
κάνουν συνεχή χρήση στους υπολογιστές. 

δ. Εκπαιδευτική άδεια με αποδοχές για λόγους επι¬ 
χειρησιακούς κ.λ.π. 

Άρθρο 38ο 
Γονική Άδεια 

Σε κάθε εργαζόμενο χορηγείται γονική άδεια όπως 
αυτή ορίζεται από την εκάστοτε ισχύουσα εργατική 
νομοθεσία. 

Ειδικότερα: 

α. Άδεια δύο (2) ημερών με αποδοχές για γέννηση 
τέκνων. 

β. Άδεια ανατροφής, άνευ αποδοχών μέχρι τρεισήμισι 
(3,5) μήνες 

γ. Άδεια απουσίας άνευ αποδοχών μέχρι έξι (6) ημέρες 
κάθε ημερολογιακού έτους, σε περίπτωση ασθένειας 
παιδιών με ιδιαίτερες ικανότητες ή άλλων μελών της 
οικογένειας. 

δ. Άδεια με αποδοχές για σχολική παρακολούθηση τέ¬ 
κνων, μέχρι τέσσερις (4) ημέρες για κάθε ημερολογιακό 
έτος, όπως ορίζεται από την ισχύουσα νομοθεσία. 

Άρθρο 39ο 

Άδειες ολιγόωρης απουσίας 

Στην διάρκεια εργασίας ο Διευθυντής και οι Προϊστά¬ 
μενοι, δύναται να χορηγούν ολιγόωρη άδεια απουσίας 
στον εργαζόμενο για σοβαρούς κατά την κρίση τους 
λόγους και μέχρι συνολικά οκτώ (8) ώρες το χρόνο. Οι 
παραπάνω των οκτώ (8) ωρών ολιγόωρες άδειες αφαι- 
ρούνται από την κανονική άδεια. 

ΚΕΦΑΔΑΙΟ Ε' 

ΠΕΙΘΑΡΧΙΚΟ ΔΙΚΑΙΟ 

Άρθρο 40ο 
Ορισμοί 

1. Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζόμενου, που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή στα συμφέροντα της Επιχείρησης. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από την 
σύμβαση εργασίας, τον οργανισμό Εσωτερικής Υπηρεσί¬ 
ας, τις οδηγίες και διαταγές των ιεραρχικά προϊσταμέ¬ 
νων καθώς και τη φύση της υπηρεσίας κάθε ειδικότητας 
και θέσης, όπως το περιεχόμενο της καθορίζεται από 
τους κανόνες επιστήμης και τέχνης, από τους κανόνες 
της κοινής πείρας, από τις συνήθειες που έχουν παγιω- 
θεί στην επιχείρηση και τους κανόνες της καλής πίστης 
και του κοινωνικού σκοπού που εξυπηρετεί αυτή. 

Άρθρο 41ο 

Πειθαρχικά παραπτώματα 

Ενδεικτικά πειθαρχικά παραπτώματα είναι: 

1. Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία και έξω από την υπηρεσία, 
τόσο απέναντι σε υφισταμένους, προϊσταμένους όσο 
και σε τρίτους. 

2. Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή και η άρνηση εκτέλεσης της ερ¬ 
γασίας που έχει ανατεθεί στον εργαζόμενο. 

3. Η αδικαιολόγητα καθυστερημένη προσέλευση ή 
πρόωρη αποχώρηση από την εργασία, καθώς και η αδι¬ 
καιολόγητη διακοπή της. 

4. Η παράλειψη άσκησης του επιβεβλημένου υπηρε¬ 
σιακού ελέγχου. 


5. Η με οποιοδήποτε τρόπο δυσφήμιση της επιχείρη¬ 
σης και του προσωπικού της. 

6. Η φθορά από εγκατάλειψη ή κακή χρήση, ή απώλεια 
αντικειμένων (υλικά, εργαλεία, μηχανήματα κ.λπ.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊστάμενους της φθοράς ή 
της απώλειάς των. 

7. Η κατάθεση ανακριβών στοιχείων για την προσω¬ 
πική ή οικογενειακή κατάσταση, με σκοπό την λήψη 
οποιονδήποτε επιδομάτων ή παροχών. 

8. Η επέμβαση στους εγκατεστημένους μετρητές χω¬ 
ρίς εντολή αρμόδιας υπηρεσίας. 

9. Η χρησιμοποίηση τρίτων προσώπων για απόκτηση 
εύνοιας υπηρεσιακής ή για την ματαίωση εντολή της 
υπηρεσίας. 

10. Η αποσιώπηση πειθαρχικών παραπτωμάτων ή 
πλημμελούς εκτέλεσης καθηκόντων των υφισταμένων 
από τους προϊσταμένους. 

11. Η υπεξαίρεση των περιουσιακών στοιχείων της 
επιχείρησης. 

12. Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια ή ωφέλεια 
προσώπων που συνδέονται με αυτόν. 

13. Η άμεση ή έμμεση συμμετοχή σε δημοπρασία ανά¬ 
θεσης έργου ή προμηθειών της επιχείρησης. 

14. Η μη τήρηση του ωραρίου εργασίας που έχει ορι- 
σθεί. 

15. Η άρνηση εκτέλεσης εντολής για μετακίνηση από 
τμήμα παρεμφερές και εφόσον δεν δημιουργείται βλα¬ 
πτική μεταβολή των συνθηκών εργασίας για τον ερ¬ 
γαζόμενο. 

16. Η Χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων έργων, ή η ιδιοποίηση περιουσια¬ 
κών στοιχείων της επιχείρησης. 

17. Η τέλεση σε βάρος της επιχείρησης ενός από τα 
ποινικά αδικήματα που αποτελούν κώλυμα πρόσλη¬ 
ψης, σύμφωνα με το άρθρο 30 αντίστοιχα του Οργα¬ 
νισμού. 

18. Κάθε παράβαση του παρόντος Οργανισμού, όπως 
και κάθε άλλου κανονισμού της επιχείρησης ή των απο¬ 
φάσεων και εντολών της Διοίκησης, της Διεύθυνσης και 
των Προϊσταμένων των Υπηρεσιών. 

19. Παραβίαση απορρήτων της Υπηρεσίας. 

20. Εμμονή σε άρνηση προέλευσης για εξέταση από 
ιατρική ή υγειονομική επιτροπή. 

21. Χρήση αλκοόλ σε ώρα εργασίας. 

Άρθρο 42ο 
Πειθαρχικές Ποινές 

1. Κάθε πειθαρχικό παράπτωμα έχει σαν άμεση συ¬ 
νέπεια την επιβολή πειθαρχικής ποινής, ανάλογα με τη 
βαρύτητα του παραπτώματος και τις περιστάσεις, που 
οδήγησαν σ' αυτό. Η υποτροπή αποτελεί ιδιαιτέρως 
επιβαρυντική περίπτωση. 

2. Πειθαρχικές ποινές είναι: 

α. Η προφορική ή έγγραφη παρατήρηση. Επιβάλλεται 
για παραπτώματα μικρής σημασίας. Όπως άρθρο 41 
παρ. 1,2,3 του παρόντος. 

β. Η έγγραφη επίπληξη. Επιβάλλεται για βαρύτερα 
πειθαρχικά παραπτώματα, όπως άρθρο 41 παράγραφος 
4, 8, 9,14,15, 21 του παρόντος καθώς και σε περίπτωση 

υποτροπής των με παρατήρηση τιμωρούμενων υπαλ¬ 
λήλων. 

γ. Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα 
όπως άρθρο 41 παρ. 4,6,7,13,14,15,20,21 του παρόντος που 
υπολογίζεται στις τακτικές αποδοχές και παρακρατείται 
από τον πρώτο, μετά την απόφαση, μήνα, όπως ορίζει 
ο νόμος. 

δ. Η προσωρινή απόλυση (αργία), μέχρι τρεις (3) μήνες 
σε κάθε ημερολογιακό έτος με πλήρη στέρηση των 
αποδοχών. Επιβάλλεται σε σοβαρά πειθαρχικά παρα¬ 
πτώματα, όπως άρθρο 41 παράγραφος 11,12,13,16,17,18,19, 
20 του παρόντος, καθώς και όσα διαπράττονται καθ’ 
υποτροπή. 

ε. Η οριστική απόλυση. Επιβάλλεται όταν ο εργαζό¬ 
μενος: 

- διαπράξει ένα από τα ποινικά αδικήματα, που απο¬ 
τελούν κώλυμα πρόσληψης όπως άρθρο 30 του πα¬ 
ρόντος. 

- Όπως παράπτωμα άρθρου 41 παράγραφος 11,19 του 
παρόντος. 

- τιμωρηθεί τρεις (3) φορές σε ένα έτος με ποινή 
προστίμου ή προσωρινής παύσης ή και τα δύο είδη 
ποινής. 

Άρθρο 43ο 

Πειθαρχικά παραπτώματα και δίωξη αυτών. 

1. Η δίωξη και τιμωρία των πειθαρχικών παραπτωμά¬ 
των αποτελεί υπηρεσιακό καθήκον των πειθαρχικών 
οργάνων. 

2. Δεν επιτρέπεται δεύτερη δίωξη για το ίδιο πειθαρ¬ 
χικό παράπτωμα. 

3. Η πειθαρχική διαδικασία είναι αυτοτελείς και ανε¬ 
ξάρτητη από την πειθαρχική ή άλλη δίκη. 

4. Για κάθε πειθαρχικό παράπτωμα επιβάλλεται μία 
μόνο πειθαρχική ποινή. Σε κάθε εργαζόμενο με την ίδια 
πειθαρχική απόφαση επιβάλλεται μία μόνο ποινή. 

5. Για την επιμέτρηση της ποινής λαμβάνεται υπό¬ 
ψη η προηγούμενη συμπεριφορά του εργαζόμενου, το 
ύψος της υλικής ή ηθικής βλάβης που έχει υποστεί η 
Επιχείρηση, καθώς και τυχόν υποτροπή ή συρροή πα¬ 
ραπτωμάτων. 

6. Σε περίπτωση συρροής παραπτωμάτων επιβάλλεται 
η ποινή, που αντιστοιχεί το βαρύτερο παράπτωμα. 

7. Ο Πρόεδρος του Διοικητικού Συμβουλίου μπορεί με 
απόφασή του, να αναθέτει, σε ένα από τα μέλη του ή 
στο Διευθυντή ή σε έναν από τους Προϊσταμένους τη 
διενέργεια Ένορκης Διοικητικής Εξέτασης (Ε.Δ.Ε.), με 
σαφείς ενδείξεις για τη διάπραξη πειθαρχικού παρα¬ 
πτώματος. Ο αναλαμβάνων το έργο αυτό πρέπει σ' ένα 
μήνα να υποβάλλει στο Πρόεδρο, το σχετικό πόρισμά 
του. 

Άρθρο 44ο 
Πειθαρχικά όργανα 

1. Τα πειθαρχικά όργανα είναι: 

α. Οι Προϊστάμενοι υπηρεσιών, για το προσωπικό που 
υπάγεται στην Υπηρεσία τους. 

β. Ο Διευθυντής για όλο το προσωπικό. 

γ. Το Διοικητικό Συμβούλιο (Δ.Σ.) 

2. Ο Διευθυντής και οι Προϊστάμενοι των Υπηρεσι¬ 
ών μπορούν να επιβάλλουν τις πειθαρχικές ποινές της 


προφορικής ή έγγραφης επίπληξης και του προστίμου 
παρακράτησης των αποδοχών 

-Μέχρι πέντε (5) εργάσιμων ημερών οι Προϊστάμενοι 
των Υπηρεσιών. 

- Μέχρι δέκα (10) ημερών ο Διευθυντής 

3. Το Διοικητικό Συμβούλιο μπορεί να επιβάλλει όλες 
τις ποινές, που προβλέπονται από το άρθρο 42, δηλ. 
από την προφορική παρατήρηση μέχρι και την οριστική 
απόλυση. 

4. Οι πειθαρχικές παραβάσεις των Προϊσταμένων 
Υπηρεσιών τιμωρούνται με απόφαση του Διοικητικού 
Συμβουλίου της επιχείρησης, ύστερα από εισήγηση του 
Διευθυντή. 

5. Οι πειθαρχικές παραβάσεις του Διευθυντή τιμωρού¬ 
νται με απόφαση του Συμβουλίου, ύστερα από εισήγηση 
του Προέδρου της επιχείρησης. 

6. Το Διοικητικό Συμβούλιο εξετάζει σε πρώτο μεν 
βαθμό τα στην αρμοδιότητά του υπαγόμενα πειθαρχι¬ 
κά παραπτώματα, σε δεύτερο δε βαθμό τις κατά των 
αποφάσεων των άλλων πειθαρχικών οργάνων. 

7. Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

Άρθρο 45ο 
Απολογία 

1. Με εξαίρεση την προφορική ή έγγραφη παρατήρηση, 
πειθαρχική ποινή δεν επιβάλλεται χωρίς προηγούμενη, 
έγγραφη και επί αποδείξει, κλήση του πειθαρχικά διω¬ 
κόμενου σε απολογία. 

2. Η εξέταση του διωκόμενου κατά το στάδιο της Ε.Δ.Ε. 
δεν αναπληρώνει την κλήση σε απολογία. 

3. Στην κλήση σε απολογία καθορίζεται σαφώς το 
αποδιδόμενο πειθαρχικό παράπτωμα και τάσσεται προ¬ 
θεσμία πέντε (5) ημερών σε απολογία. Εάν η προθεσμία 
αυτή παρέλθει, χωρίς ο διωκόμενος να καταθέσει την 
απολογία του, το πειθαρχικό όργανο προχωρεί στην 
έκδοση της απόφασης. 

4. Η αιτιολογία υποβάλλεται εγγράφως και παραδί- 
δεται με απόδειξη στο όργανο που καλεί σε αιτιολο¬ 
γία. Ενώπιον του Δ.Σ. επιτρέπεται στο διωκόμενο και η 
προφορική συμπληρωματική απολογία. 

5. Πριν από την απολογία, ο διωκόμενος έχει δικαίωμα 
να λάβει γνώση του φακέλου της πειθαρχικής υπόθε¬ 
σης. 

Άρθρο 46ο 

Πειθαρχικές αποφάσεις. 

1. Η πειθαρχική απόφαση διατυπώνεται έγγραφα και σ' 
αυτή μνημονεύονται ο τόπος και ο χρόνος έκδοσης της, 
η σύνθεση του πειθαρχικού οργάνου, τα στοιχεία του 
κρινόμενου, τα πραγματικά περιστατικά και στοιχεία, 
από τα οποία αποδεικνύεται ο τόπος και ο χρόνος τέλε¬ 
σης του παραπτώματος από τον διωκόμενο, η υποβολή 
ή όχι απολογίας, η απολογία της αιτιολογίας της από¬ 
φασης, η γνώμη της τυχόν μειοψηφίας και η απαλλαγή 
του διωκόμενου ή ποινή που του επιβάλλεται. 

2. Η απόφαση υπογράφεται από το όργανο που την 
εκδίδει και όταν εκδίδεται από το Δ.Σ. τότε υπογράφε¬ 
ται από τον Πρόεδρο και το γραμματέα. 

3. Αντίγραφο της απόφασης κοινοποιείται, με από¬ 
δειξη, σ' αυτόν που επιβλήθηκε η ποινή και από την 

επίδοσή της αρχίζει η δεκαήμερη προθεσμία για την 
άσκηση έφεσης εναντίον της. 

4. Η έκδοση αμετάκλητης αθωωτικής απόφασης ποι¬ 
νικού δικαστηρίου δίνει το δικαίωμα στον εργαζόμενο, 
που τιμωρήθηκε με ποινή οριστικής απόλυσης να ζη¬ 
τήσει, με αίτησή του, την επανάληψη της πειθαρχικής 
διαδικασίας από το Δ.Σ. Σε κάθε δε περίπτωση ουδεμιάς 
δικαιούται αποζημίωσης ή αποδοχών υπερημερίας. 

Αρθρο 47ο 

Παραγραφή πειθαρχικών παραπτωμάτων. 

1. Τα πειθαρχικά παραπτώματα παραγράφονται εάν 
περάσουν δύο χρόνια από το χρόνο εκτέλεσής τους, 
εφόσον έγιναν γνωστά στα πειθαρχικά όργανα. 

2. Πειθαρχικό παράπτωμα, που αποτελεί και ποινικό 
αδίκημα, δεν παραγράφεται πριν παραγραφεί το ποινικό 
αδίκημα. Στην περίπτωση αυτή, οι πράξεις της ποινικής 
διαδικασίας διακόπτουν την παραγραφή του πειθαρχι¬ 
κού παραπτώματος. 

3. Η παραγραφή προγενέστερου πειθαρχικού παρα¬ 
πτώματος διακόπτεται για όσο χρόνο διαρκεί η πει¬ 
θαρχική διαδικασία, που κινήθηκε για μεταγενέστερο 
παράπτωμα. 

4. Πειθαρχικό παράπτωμα, που έχει παραγραφεί και 
διαπιστώνεται κατά τη διερεύνηση άλλου παραπτώμα¬ 
τος, λαμβάνεται υπόψη για το μέγεθος της επιβληθείσης 
ποινής. 

5. Όταν ασκηθεί πειθαρχική δίωξη με κλήση σε απο¬ 
λογία, το παράπτωμα παραγράφεται αν, μέσα σ' ένα 
έτος από την κλήση σε απολογία δεν εκδοθεί απόφαση 
πειθαρχικού οργάνου. 

ΑΠΟΛΥΣΗ ΠΡΟΣΩΠΙΚΟΥ 
ΚΕΦΑΛΑΙΟ ΣΤ' 

ΛΥΣΗ ΤΗΣ ΕΡΓΑΣΙΑΚΗΣ ΣΧΕΣΗΣ 

Αρθρο 48ο 

Αυτοδίκαιη λύση της εργασιακής σύμβασης. 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζό¬ 
μενος θα συμπληρώσει όλες τις προϋποθέσεις για συ- 
νταξιοδότηση λόγω γήρατος, όπως αυτές καθορίζονται 
και απαιτούνται από τους ισχύοντες κάθε φορά Νόμους. 
Ο εργαζόμενος που επιθυμεί τη συνέχιση της εργασια¬ 
κής σχέσης μπορεί να παραμείνει μετά από αίτηση του 
και έγκριση του Διοικητικού Συμβουλίου. 

2. Αν ο εργαζόμενος παρά τη συμπλήρωση του ορί¬ 
ου ηλικίας δεν συμπληρώσει τις απαιτούμενες ημέρες 
εργασίας για τη συνταξιοδότηση του, το Διοικητικό 
Συμβούλιο, μετά από αίτησή του, μπορεί να παρατείνει 
την εργασιακή σύμβαση μέχρι την συμπλήρωση των 
ημερών αυτών, όχι όμως πέρα από το 70ο έτος ηλικίας 
του και εφόσον το επιτρέπει η υγεία του. 

3. Εργαζόμενοι που αποχωρούν λόγω απόλυσης, συ- 
νταξιοδότησης ή θανάτου δικαιούται αποζημίωση σύμ¬ 
φωνα με το ν. 2112/20. 

Αρθρο 49ο 

Απόλυση Τακτικού Προσωπικού 

Το τακτικό προσωπικό της επιχείρησης απολύεται 
με απόφαση του Διοικητικού Συμβουλίου και ύστερα 
από γραπτή καταγγελία της σύμβασης στις ακόλουθες 
περιπτώσεις: 


- Αν του επιβληθεί η πειθαρχική ποινή της οριστικής 
απόλυσης. 

- Αν απουσιάσει αδικαιολόγητα από την Υπηρεσία του 
επί δέκα (10) συνεχείς εργάσιμες ημέρες ή είκοσι δύο 
(22) εργάσιμες ημέρες συνολικά μέσα στο ίδιο έτος. 

Αδικαιολόγητη απουσία είναι όταν δεν ενημερώνεται 
η υπηρεσία εγγράφως εντός 2 ημερών από την ημερο¬ 
μηνία απουσίας του. 

- Ο εργαζόμενος απολύεται ή αποχωρεί από την 
εργασία του σε περίπτωση σωματικής ή πνευματικής 
ασθένειας που τον καθιστά ανίκανο για εργασία. Η ανι¬ 
κανότητα πιστοποιείται με γνωμάτευση της αρμόδιας 
επιτροπής του ΙΚΑ. 

Αρθρο 50ο 

Παραίτηση προσωπικού. 

1. Το προσωπικό που υπηρετεί στην Επιχείρηση δικαι¬ 
ούται να παραιτηθεί οποτεδήποτε, με υποβολή γραπτής 
δήλωσης στο Διοικητικό Συμβούλιο της Επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της 
απόφασης του Διοικητικού Συμβουλίου ή μετά την πά¬ 
ροδο σαράντα πέντε (45) ημερών από την υποβολή της 
αίτησης και την παράλειψη του Διοικητικού Συμβουλίου 
να εκδώσει απόφαση. 

3. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζόμενου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμο¬ 
τήτων που έχουν σχέση με την εργασία του. 

4. Ο παραιτούμενος υπάλληλος δεν μπορεί να εγκατα- 
λείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρε¬ 
ωμένος να τακτοποιήσει κάθε διαχειριστική, οικονομική 
ή άλλου είδους εκκρεμότητα με την επιχείρηση. 

Αρθρο 51ο 

Κίνητρα Εθελούσιας Εξόδου 

1. Το προσωπικό της Επιχείρησης, με σκοπό την διευ¬ 
κόλυνση της Επιχείρησης για την ανανέωση του προ¬ 
σωπικού της, εφόσον, τεθεί από την Επιχείρηση σε συ¬ 
νεργασία με τους εργαζόμενους και εφόσον συντρέχουν 
οι προϋποθέσεις για την συνταξιοδότησή του, έχει τη 
δυνατότητα να αποχωρεί οικιοθελώς από την εργασία 
του πριν την συμπλήρωση του ανώτατου ορίου ηλικίας 
για συνταξιοδότηση. 

2. Στην περίπτωση αυτή καταβάλλεται ως κίνητρο 
πρόσθετη αποζημίωση της οποίας το ύψος και ο τρόπος 
καταβολής καθορίζονται με απόφαση του Διοικητικού 
Συμβουλίου της Επιχείρησης. 

3. Η απόφαση του Διοικητικού Συμβουλίου πρέπει να 
είναι γενική και αν προβλέπει την καταβολή της ανωτέ¬ 
ρω αποζημίωσης ομοιόμορφα σε όλο το προσωπικό. 

ΚΕΦΑΛΑΙΟ Α' 

ΑΛΛΕΣ ΔΙΑΤΑΞΕΙΣ 

Αρθρο 52ο 

Μετάταξη προσωπικού που κατέχει οργανικές θέσεις. 

1. Μεταβολή του κλάδου ή της κατηγορίας ή της ει¬ 
δικότητας που ανήκει ο μισθωτός (μετάταξη) γίνεται 
από το Διοικητικό Συμβούλιο της Επιχείρησης ύστερα 
από αίτηση του ενδιαφερομένου, εφόσον υπάρχει κενή 

οργανική θέση και ο μετατασσόμενος έχει τα προσόντα 
για την κατάληψη θέσης στην οποία μετατάσσεται. 

2. Για την μετάταξη θα πρέπει να εκφράσουν γραπτώς 
τις απόψεις τους ο Διευθυντής της Επιχείρησης και 
ο Προϊστάμενος της Υπηρεσίας στην οποία ανήκει ο 
εργαζόμενος. 

3. Οι υπάλληλοι μετατάσσονται με τον μισθό που αμεί¬ 
βονται κατά την ημερομηνία της μετάταξης. 

Αν ο μισθός στον οποίο μετατάσσονται είναι ανώ¬ 
τερος του μισθού που κατέχει, μετατάσσεται με το 
μισθό αυτό. 

Άρθρο 53ο 

Μετακίνηση προσωπικού 

1. Η προσωρινή ή οριστική μετακίνηση του προσωπικού 
από τη μία Υπηρεσία στην άλλη επιτρέπεται για την 
εξυπηρέτηση πρόσκαιρων - έκτακτων ή μόνιμων ανα¬ 
γκών της Επιχείρησης. Η μετακίνηση γίνεται με απόφα¬ 
ση Προέδρου, κατόπιν εισηγήσεως του Διευθυντή, αφού 
προηγουμένως γίνει σχετική πρόταση των Υπηρεσιών, 
στην οποία να δικαιολογείται η ανάγκη που επέβαλε τη 
μετακίνηση και η διάρκεια παραμονής του εργαζόμενου 
στην νέα Υπηρεσία. 

2. Επιτρέπεται η μετακίνηση του προσωπικού από 
γραφείο σε γραφείο της ίδιας υπηρεσίας με σκοπό 
αφενός τη σφαιρική ενημέρωση του προσωπικού στα 
ζητήματα της Υπηρεσίας του και αφετέρου την κάλυψη 
των εκτάκτων αναγκών. 

Η μετακίνηση από γραφείο σε γραφείο της ίδιας 
υπηρεσίας γίνεται με απόφαση του Προϊσταμένου της 
Υπηρεσίας. 

Άρθρο 54ο 

Εβδομαδιαία κανονική απασχόληση προσωπικού. 

1. Το προσωπικό της Επιχείρησης εργάζεται εφαρ¬ 
μόζοντας την εκάστοτε ισχύουσα εργατική νομοθεσία 
ακολουθώντας την ισχύουσα νομοθεσία του Οργανι¬ 
σμού Τοπικής Αυτοδιοίκησης. 

2. Το προσωπικό της Επιχείρησης εφαρμόζει τις ημέ¬ 
ρες επίσημης αργίας και ημιαργίας που ακολουθεί ο 
Δήμος Καλλικράτειας. 

3. Το προσωπικό που απασχολείται πραγματικά τις 
Κυριακές ή τις ημέρες αργίας σύμφωνα με την προηγού¬ 
μενη παράγραφο, εφαρμόζονται οι εκάστοτε ισχύουσες 
διατάξεις της εργατικής νομοθεσίας. 

Άρθρο 55ο 

Ζημιές - Κάλυψη υπευθύνων 

1. Κάθε ζημία που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 
ανατιθέμενης υπηρεσίας μπορεί να καταλογιστεί ολό¬ 
κληρη ή μέρος της στον υπεύθυνο για την ζημία με 
απόφαση του Διοικητικού Συμβουλίου. 

2. Σε κάθε περίπτωση ατυχήματος, με απόφαση του 
Διοικητικού συμβουλίου μπορεί να καλυφθεί μέρος ή 
σύνολο των δικαστικών εξόδων και εν γένει δαπανών 
του υπευθύνου της Επιχείρησης που θα απαγγελθεί σε 
βάρος του ποινική κατηγορία, αν το ατύχημα οφείλεται 
σε ανώτερη βία ή σε συγγνωστή αμέλεια άσχετα από 
την τελική κρίση του Δικαστηρίου. 

3. Σε περίπτωση αυτοκινητιστικού ατυχήματος με 
υπεύθυνο εργαζόμενο της Επιχείρησης με ερασιτεχνι¬ 
κό δίπλωμα οδήγησης, η Επιχείρηση αναλαμβάνει την 


πλήρη κάλυψη όλων των επιβαινόντων και την καταβο¬ 
λή αποζημίωσης που θα καθοριστεί νόμιμα, τόσο του 
οδηγού όσο και των επιβαινόντων. 

4. Σε περίπτωση εργατικού ατυχήματος κατά τη δι¬ 
άρκεια των εκτελούμενων έργων, η Επιχείρηση ανα¬ 
λαμβάνει την κάλυψη των επιβλεπόντων των έργων 
υπαλλήλων της, με τις προϋποθέσεις της παραγράφου 
2 του παρόντος. 

Άρθρο 56ο 
Ορισμός βάρδιας 

Ο ορισμός βάρδιας γίνεται με απόφαση του Προέδρου 
του Διοικητικού Συμβουλίου κατόπιν εισήγησης του Δι¬ 
ευθυντή ή Προϊσταμένου της Τεχνικής Υπηρεσίας με τις 
νόμιμες εγκρίσεις από τις ανάλογες υπηρεσίες. 

Άρθρο 57ο 

Υπερωριακή απασχόληση 

1. Η υπερωριακή απασχόληση επιτρέπεται για την 
αντιμετώπιση εκτάκτων και επειγουσών αναγκών και 
αποφασίζεται από τον αρμόδιο Προϊστάμενο και θα 
αμείβεται σύμφωνα με τις εκάστοτε διατάξεις της ισχύ- 
ουσας εργατικής νομοθεσίας. 

2. Κατά την ημέρα της ανάπαυσης ο εργαζόμενος 
οφείλει ν' απασχοληθεί αν κληθεί από την Υπηρεσία 
λόγω εξαιρετικής υπηρεσιακής ανάγκης που δε μπορεί 
να αναβληθεί. 

Στην περίπτωση αυτή χορηγείται άλλη μέρα ανάπαυ¬ 
σης που καθορίζεται από την Υπηρεσία. Αν το μέτρο 
αυτό δεν είναι εφαρμόσιμο λόγω αδυναμίας αναπλήρω- 
σης καταβάλλεται σ' αυτόν ωριαία αμοιβή που ορίζεται 
από την ισχύουσα εργατική νομοθεσία. 

3. Η λειτουργία και η αποζημίωση των εργαζόμενων 
της επιφυλακής θα ορίζονται με απόφαση του Διοικη¬ 
τικού Συμβουλίου. 

Άρθρο 58ο 

Μεταβατικές διατάξεις και άλλες ρυθμίσεις. 

1. Μετά την έγκριση του Οργανισμού αυτού τα στελέχη 
και όλο το προσωπικό της Επιχείρησης τοποθετούνται 
με βάση τα τυπικά και ουσιαστικά προσόντα τους σε 
θέσεις που προβλέπονται από αυτόν. Δεν επιτρέπε¬ 
ται καμία μεταβολή σε βάρος των εργαζόμενων της 
Επιχείρησης σε ότι αφορά τη μισθολογική κατάσταση 
και εξέλιξή τους, κατά την εφαρμογή του παρόντος 
Οργανισμού. 

2. Σε περίπτωση στράτευσης προσωπικού της επιχεί¬ 
ρηση, αυτό διατηρεί τη θέση του και εφαρμόζοντας σ' 
αυτό οι εκάστοτε ισχύοντες περί των στρατευμένων 
διατάξεις της εργατικής νομοθεσίας. 

3. Κάθε ενδεχόμενη μεταβολή στη νομική μορφή της 
Επιχείρησης δεν μπορεί να έχει καμία δυσμενή συνέ¬ 
πεια, οικονομική ή διοικητική σε βάρος του προσωπικό, 
που ήδη απασχολείται στην Επιχείρηση, κατά το χρόνο 
της μεταβολής. 

Άρθρο 59ο 

Ερμηνεία και ισχύς του παρόντος Οργανισμού. 

1. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμ¬ 
βουλίου της Επιχείρησης. 

2. Η τροποποίηση του παρόντος Οργανισμού γίνεται 
με την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χο¬ 
ρηγηθεί με απόδειξη παραλαβής ένα αντίγραφο του σε 
κάθε εργαζόμενο. 

4. Αντίγραφο πρέπει να χορηγείται με απόδειξη πα¬ 
ραλαβής και σε κάθε νεοπροσλαμβανόμενο εργαζόμενο 
στο τακτικό προσωπικό. Η υπογραφή της απόδειξης πα¬ 
ραλαβής του αντιγράφου του Οργανισμού έχει την αναμ¬ 
φισβήτητη έννοια ότι ο εργαζόμενος έλαβε πλήρη γνώση 
του και τον αποδέχεται σαν εργασιακή σύμβαση. 

Άρθρο 60ο 
Τελικές Διατάξεις 

Ο Οργανισμός αυτός θα αρχίσει να ισχύει αμέσως 
μετά την έγκριση του από τα αρμόδια όργανα. Μετά την 


έγκριση και την έναρξη ισχύος του καταργείται κάθε 
προηγούμενος Οργανισμός της Επιχείρησης. 

Ακροτελεύτιο άρθρο 

Από τις διατάξεις αυτές της απόφασης προκαλείται 
δαπάνη σε βάρος του προϋπολογισμού νομικού προ¬ 
σώπου ιδιωτικού δικαίου της Δημοτικής Επιχείρησης 
Ύδρευσης - Αποχέτευσης Καλλικράτειας (Δ.Ε.Υ.Α.Κ.) 
665.000,00 € ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 21 Μαρτίου 2006 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: ΙιΗρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποοού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00' 



02004791704060024 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ://νννννν.θί.9Γ - ε-πιοίΙ: ν/θόπΐ35ΐ6Γ@β1.ςί 












